Hizkuntzak lantzen IKTen laguntzaz: abril 2011\nHizkuntzak lantzen IKTen laguntzaz\nIKTen LAGUNTZA: TUTORIALAK\n4. ATAZA (3): FORMULARIOA SORTU ETA BLOGEAN TXERTATU\nPrestatu duzuen galdetegia Google Docs-en formulario bihurtzeko hemen duzue tutoriala.\nBlogean txertatu entzumena jarduera osatzeko.\nPublicado por Irene Gonzalez en 13:19 0 comentarios\nEtiquetas: entzumena, formularioak, google docs\nBaina zer da Google Docs?\nZer da Google Docs? Ezagutzen duzue aplikazio hau? Zertarako balio du?\nGoogle Docs Google plataformako beste zerbitzu bat dugu. Interneten espazio bat eskeintzen digu on-line-nen lan egiteko eta lana konpartitzeko. Dokumentuak interneten daude, ez gure ordenagailuan, eta hortxe bertan lantzen dugu. Dokumentu horiek nahi ditugun pertsonekin konpartitu ahal ditugu; horrek esan nahi du pertsona desberdinek (baimena izanez gero) editatu ahal dute batera dokumentu bera. Interesgarria, ezta?\nZer egin ahal dugu Google Docs aplikazioarekin?\nAde batetik zure dokumentuak (DOC, XLS, ODT, ODS, RTF, CSV, PPT, eta abar.) igo ahal dituzue.\nBeste aldetik, hortxe bertan ere dokumentuak sortu ahal dituzu (Doc, Aurkezpenak, Kalkulo Orriak eta Galdetegiak).\nGero argitaratu ahal dituzu blogean txertatzeko edota linkatzeko.\nEta gainera, igo ditugun edota sortu ditugun dokumentu horiek konpartitu ahal ditugu beste batzuekin. Haiek ere editatu ahal izango dituzte. Elkarlana bultzatzeko oso tresna baliogarria da\nHasteko, zuen datuak jasotzeko Google Docs-en egindako dokumentu bat konpartitu dugu zuekin eta elkarrekin editatuko dugu.\nHona hemen, Google Docs erabiltzeko tutorialak\nPublicado por Irene Gonzalez en 13:10 0 comentarios\n4. ATAZA (2): AUDIO ARTXIBOA LANTZEKO ARIKETA/GALDETEGIA SORTU\nGaurko saioan, aurrekoan hasitako entzumena jarduera amaituko dugu.\nAurreko saioan, entzumena lantzeko audio artxiboa (audioa edo bideoa) topatu zenuten eta blogean txertatu. Hemen duzue tutoriala.\nBlogean Bideoa Txertatu\nView more presentations from Irene Gonzalez\nBaina zer eskatuko diezue ikasleei testuaren ulermena ziurtatzeko? Zer nahi duzue landu? (ikusi aurreko posta)\nHorretarako word dokumentu bat prestatu duzue. Baina blogean txertatzeko beste pausu bat eman behar dugu.\nZer egingo dugu? Google Docs aplikazioa erabili:\nword dokumentua Google Docs-era igo eta blogean txertatu\nword dokumentuan daukagun galdetegiari Formulario interaktiboaren formatoa eman eta blogean txertatu\nPublicado por Irene Gonzalez en 13:08 0 comentarios\nEtiquetas: entzumena, google docs, jarduerak\n4. ATAZA: OIR, ESCUCHAR Y ENTENDER: ENTZUMENA LANTZEKO JARDUERA BAT DISEINATU\nBloga sortu dugu. Interneten espazio berri bat zabaldu dugu, baina orain bete behar dugu. Zer egingo dugu tresna horrekin? Zertarako erabiliko dugu? Aurreko post batean argitaratutako aurkezpenean adibide batzuk ikusi ditugu. Denetarik egin ahal dugu blogean. Guk, hasteko, entzumena lantzeko jarduera bat diseinatzea eta blogean ikasleei aurkeztea proposatzen dizuegu.\nTrebatasun hau lantzeko bi aspektu kontuan hartu behar dugu:\n- zer entzun: audioak topatu\n- zelan antolatu jarduera: audio hori entzunten dutenenan ikasleek zer egin behar duten diseinatu behar dugu.\nNon topatu audioak?\nInterneten hainbat baliabide topa daitezke. Hemen uzten dizkizuegu euskeraz audioak topatzeko egokiak izan ahal diren helbide batzuk:\nHABE Ikasbil. Entzungoa\nHABE Ikasbil. Bideoak\nDokumentu honetan hainbat baliabide biltzen ditu Maribi Apraizek. Sartu eta arakatu.\nBeste dokumentu honetan erderaz lan egiteko beste helbide batzuk ere topa daitezke\nZelan antolatu jarduera? Zer egin behar dute ikasleek?\nHorretarako dokumentu batzuk hartuko ditugu abiapuntu:\nEstrategias para trabajar la comprensión oral\nHizkuntza Gaitasunaren barruan, Entzumena Dimentsioa ebaluatzeko adierazleak\nEbaluazio Diagnostikorako prestatutako item liberatuak\nDBH curriculumeko entzumenarekin bereziki zerikusia duten ebaluazio irizpideak\nHona hemen holako jardueren adibide batzuk:\nMiren Linazaren Audioescucha bloga\nRicardo Martinezen Fonoteca Escolar\nCarlos Diezen Comprensión wikia\nPublicado por Irene Gonzalez en 10:56 0 comentarios\nEtiquetas: audioa, ebaluazio irizpideak, entzumena, podcast\nEntzun eta galderak erantzun\nIkusi bideo hau\nPublicado por Irene Gonzalez en 8:20 0 comentarios\n3. ATAZA: ERABILTZAILE BERRIAK EGIN ETA KOMENTARIOAK KUDEATU\nBloga baduzue. Batzuk erabiltzen hasi zarete jadanik. Zorionak guztioi! Bide berria zabaldu duzue. Agian, hasieran, zaila egingo zaizue, baina denboraz oso motibagarria gertatuko zaizue, eta amaieran ezinbestekoa izango da zuentzat. IKTek atxikipena sortzen dute. Hemendik gutxira guztiak blog-zale amorratuak!\nBlogaren kudeaketarrkin amaitzeko gaur bi prozedura ikasiko dugu:\nkomentarioak zelan egin eta kudeatu\nblogaren erabilera ezarri: nortzuek irakur dezakete (publiko/pribatua) eta nortzuek idatz dezakete (erabiltzaile berriak sortu)\nHorretarako "configuración" delako atalean sartuko gara eta azpiatal hauek aztertuko ditugu: "básico", "comentarios", "archivo", "permisos".\nPublicado por Irene Gonzalez en 3:23 0 comentarios\nEtiquetas: baimenak, blog, komentarioak\nERANTZUN EZAZU GURE INKESTA BERRIA\nEntzumena lantzen duzu gelan?\nZure testuliburuan agertzen dira holako jarduerak?\nPROEIKTU HONETAN PARTE HARTU NAHI?\nebaluazio irizpideak (1)\nmintegiaren egunerokoa (1)\n4. ATAZA (3): FORMULARIOA SORTU ETA BLOGEAN TXERTA...\n4. ATAZA (2): AUDIO ARTXIBOA LANTZEKO ARIKETA/GALD...\n4. ATAZA: OIR, ESCUCHAR Y ENTENDER: ENTZUMENA LANT...\n3. ATAZA: ERABILTZAILE BERRIAK EGIN ETA KOMENTARIO...\nDOLORES REDONDO (1969-)\nMy cosy English site\npoema bideo froga\nbideo froga berria\nSOME IMAGES JUST FOR FUN\nEskola 2.0 Euskadin


Artekale - hamaika telebista - Results from #45\nSexu askapenaren eta LGTBI kolektiboaren aldarrikapenei bide eman dieten Ibai Fresnedo ekintzaileak eta Yogurinha Borova artistak indarrak batu dituzte “Txorimalo: Normalaren Uxatzaile” ikuskizunaren sorreran. Urriaren 20tik 23ra bitartean lau emanaldi eskainiko dituzte Aldama Fabre Gallery aretoan. Hain zuzen, Drag kultura gaueko aisialdiaren testuingurutik atera eta galeria batean eskaintzea izan da Yogurinha Borovaren helburua proiektuaren sorreran eta hausnarketarako eta eztabaidarako tarteari irekiko dio ikuskizunak.\nBetitxe Saitua Pabellon 6 aretoaren lantaldeko kidea izango da denboraldiko azken Artekaleko protagonista. Horrekin batera, luzaroan itxita egon ostean berriz ireki da ere "Van Gogh alive" erakusketa multisentsoriala Iruñeko Valuarte jauregian eta, azkenik, Bilboko Euskal Museoaren berritzea diseinatuko duten arkitektoak aukeratu dituzte: Antonio Vaillo eta Juan Luis Irigarai.\n'Xabier Lete: Aberriaren poeta kantaria' lana ondu du Alex Gurrutxagak gure herriko sortzaile handienetarikoaren ibilbidea aztertu eta zabaltzeko. "Poeta, kantari eta intelektuala" izan zela adierazi du eta hala, hiru zatitan banatu du bere saiakera. Gainera, aste honetan, Jon Maiaren "bihar" manifestutik sortutako mundu mailako mugimenduaz arituko gara, baita kultura sektorean azkenaldian sortutako kolektiboez eta antolatutako mobilizazioez.\n'Xabier Lete: Aberriaren poeta kantaria' lana ondu du Alex Gurrutxagak gure herriko sortzaile handienetarikoaren ibilbidea aztertu eta zabaltzeko. "Poeta, kantari eta intelektuala" izan zela adierazi du eta hala, hiru zatitan banatu du bere saiakera.\nBertsolaritzaren egoeraz Onintza Enbeitarekin\nAste honetan bertsolaritzak itxialdian bizitakoa eta etorkizunean dituen erronkei erreparatu diegu Onintza Enbeita Bizkaiko txapeldunarekin. Gainera, museoek ateak ireki dituzte Hego Euskal Herrian eta Nafarroa Arenan autozinea jarri dute martxan.\nOnintza Enbeita (Bertsolaria): "Eskertzeko moduan gaude itxialdian ahalegin duinak egin direlako; publikoa izan ezik beste guztia izan dugu”\nAste honetan bertsolaritzak itxialdian bizitakoa eta etorkizunean dituen erronkei erreparatu diegu Onintza Enbeita Bizkaiko txapeldunarekin. Enbeitak nabarmendu du betsolaritza ez dutela bertsolariek bakarrik osatzen: "Atzean makineria handia dago eta guk makineria horren beharra dugu gure sormena plazaratzeko”.


Bota ba esalmoldeak!\n07 urria, 2019 Internet 756\nEuskal esamoldeak berreskuratu eta gazteen artean bultzatzeko asmoz, Labayru Fundazioak #botaba erronka sortu zuen. Dagoeneko hirugarren edizioa du lehiaketa horrek, eta kanpaina berezia egin dute, gazteak parte hartzera animatzeko. Bertan parte hartu dute, enbaxadore moduan, Aitziber Garmendia eta Jon Plazaola aktore goierritarrek, Iban Garcia youtuber-arekin batera.\nLehiaketaren euskarria, instagram sare soziala izango da. Azaroaren 4tik 25era egingo dute, baina aurretik, «beroketa fasea» deitu dutena hasiko da urrian. Tarte horretan, erronkak, asmakizunak, enbaxadoreen zuzenekoak eta zozketak egingo dituzte. Lehiaketaren irabazleentzat sari potoloa prestatu dute, Europa osoan bidaiatzeko lau Interrail txartel.\nAntolatzaileen arabera, gazteen artean euskararen erabilera sustatzea da lehiaketaren helburu nagusia, «gazte jendeak egunerokotasunean hizkuntza modu naturalean erabiltzea», alegia.\n« Atzera buelta posible balitz\n«Mintzaneteko kideok Skype bidez euskara praktikatzen dugu» »


Nafarroak debekatu egin du 'fracking'-a, Madrilen aurka | Berria.eus\nUPNk eta PPNk debeku horren aurka eman dute boza, eta haustura hidraulikoari buruz ikerketa bultzatzeko aukera defendatu dute Gainerako taldeek gasa erauzteko teknika horren arriskuak eta kalteak salatu dituzte\nNafarroako presidente Yolanda Barcina, bere eserlekuan, eta Bilduko Victor Rubio, atzoko saioan . J. MANTEROLA / ARP\n2013-10-11 / Edurne Elizondo 0\nHaustura hidraulikoari ezetz erran dio Nafarroak. Argi eta garbi. Gasa erauzteko teknika hori debekatzen duen legea onartu zuen Nafarroako Parlamentuak atzoko osoko bilkuran. 27 parlamentarik bozkatu zuten alde, eta 23k kontra. UPNk eta PPNk egin zuten testuaren aurka, hain zuzen ere. PPNk hasieratik erakutsitako jarrerari eutsi zion atzoko eztabaidan; UPNk, berriz, botoa aldatu egin zuen. Parlamentuko batzordean abstenitu egin zen, eta, atzo, aldiz, debekuaren kontrako boza eman zuen. Alderdi horrek Madrilen ohartarazi du erkidegoek ez dutela fracking-a erabat debekatzeko eskumenik.Aste honetan bertan, Nafarroako Gobernuko presidente Yolanda Barcina haustura hidraulikoaren inguruko ikerketa geldiarazi nahi zuen lege proposamenaren aurka agertu da Europan, Eskualdeetako Lantaldearen bileran. Atzo ere, parlamentuko saioa hasi baino lehen, «haustura hidraulikoak eskaintzen dituen aukerak aztertzea» egokitzat jo zuen, betiere «ingurumena errespetatuz».Nafarroan fracking-a debekatzen duen legearen alde egin zuten taldeen ustez, hain zuzen ere, hori da haustura hidraulikoari ezetz errateko arrazoi nagusietako bat: ingurumenean kalte larriak egiten dituela. Horixe salatu zuen PSNko Carmen Otxoak eztabaidaren hasieran. Talde horrek bultzatu du atzo onartutako legea. Haustura hidraulikoak Nafarroaren ikur diren natur ondareak arriskuan jartzen dituela nabarmendu zuen: «Uraren aldeko apustua egin behar dugu, gasaren aldeko apustuaren ordez», erantsi zuen.Ildo berean mintzatu zen Ezkerrako Marisa de Simon. «Teknika erasokorra da haustura hidraulikoa, eta haren ondorioak ezin daitezke neurtu», erran zuen parlamentariak. «Teknika hori erabili duten herri anitzetan atzera egiten ari dira. Ekar ditzakeen onurak, gainera, eskasak dira», erantsi zuen De Simonek.Haustura hidraulikoak eman eta ken dezakeenaz harago, benetako eztabaida energia ereduaren ingurukoa dela nabarmendu zuen Bilduko parlamentari Victor Rubiok. Bilduko kideak argi erran zuen erregai fosiletan oinarritutako teknikak ikertzearen alde gastatzen den euro bakoitza «zaborretara botatako euroa» dela. «Eredu hori agortuta baitago. Bertze energia eredu bat lortzeko trantsizioaren alde egiteko garaia da», erran zuen EH Bilduko parlamentariak.«Interes ilunak»Nafarroan haustura hidraulikoaren esparruan aurkeztutako proiektuak ekarri zituen gogora Bilduko parlamentariak: «Lurraldearen %13,5 hartzen dute proiektu horiek», zehaztu zuen Victor Rubiok.Proiektu horien eta haustura hidraulikoaren inguruan, oro har, eskuinak dituen interesak zalantzan jarri zituen Aralar-NaBaiko parlamentari Txentxo Jimenezek: «Haustura hidraulikoa debekatu nahi dugunak mehatxatu egin gaitu PPk; zer-nolako interes ilunak dituzte teknika horren atzean?», galdetu zuen Jimenezek atzoko saioan.PPkoen «demagogia» salatu zuen Jimenezek, halaber: «Fracking-a debekatuz enpresek lehiakor izateko gaitasuna galduko dutela diote, ezin izanen dutelako gasa merkeago saldu; aldi berean, alderdi horrek eguzkiari prezioa jarri nahi dio», adierazi zuen.Jimenezen salaketak ez zituen ontzat jo PPNko parlamentari Ana Beltranek. Nabarmendu zuen Nafarroan 50 urterako gasa egon daitekeela haustura hidraulikoaren bidez erauzteko. «Ezinbertzekoa da esparru horretan ikerketa bultzatzea, ezin dugu garapena bazter utzi», erantsi zuen.Legearen alde egin zuten taldeei «alarma pizten» ibiltzea egotzi zien, eta haustura hidraulikoaren teknikak ingurumen eraginaren adierazpena beharko duela gogoratu zuen. Ildo horretatik mintzatu zen UPNko Jeronimo Gomez ere, eta, ondorioz, haustura hidraulikoari atea zabaldu beharra defendatu zuen.Parlamentuak, hala ere, kontrako iritzia agertu zuen. Teknika hori debekatzen duen legea onartu zuen. Testuak «bide motza» eginen duela uste du, dena den, PPNko Ana Beltranek, «Espainiako Gobernuaren eskumenak urratzen dituelako».Horri buruz mintzatu da asteon Espainiako Energia estatu idazkari Alberto Nadal, hain zuzen ere. «Haustura hidraulikoari buruzko eskumenak Espainiako Gobernuari dagozkio, eta erkidegoek ezin dute teknika hori erabat debekatu». Nadalek zehaztu du haustura hidraulikoa hidrokarburoen legearen barruan araututa dagoela, eta erkidegoen lana dela baimenak ematea eta ingurumen baldintzak zehaztea.Hori dela eta, Nafarroako Parlamentuak atzo onartutako legearen aurkako helegitea aurkezteko aukera mahai gainean jarri zuen PPNko Ana Beltranek. Espainiako Konstituzioa urratzen duela erran zuen parlamentariak atzoko eztabaidan, ezezko botoa eman baino lehen.


Gizonezkoen futbol liga irailaren 13an hasiko da\nGizonezkoen futbol liga irailaren 13an hasiko da, eta aurreneko bost jardunaldiak zein izango diren argitzeko zozketa egin berri du federazioak. Aurreneko partida “erosoak” izango dira euskal taldeentzat. Pasa den denboraldian sailkapenaren erdialdetik behera geratu ziren taldeen kontra jokatuko dute, Athletic-ek izan ezik. Talde zuri gorriak Granadaren kontra jokatuko du, iaz zazpigarren postua lortu zuen taldearen aurka. Errealak Valladoliden jokatuko du, Osasunak igo berri den Cadiz hartuko du Sadarren, Alavesek Betis jasoko du eta Eibarrek pasa den denboraldiko biziraupenerako lehia gogora ekarriko du Celtaren aurka.


Gero eta ezkontza gutxiago dago, eta gero eta gehiago dira zibilak - Debagoiena - Goiena.eus\nGero eta ezkontza gutxiago dago, eta gero eta gehiago dira zibilak\nLeire Kortabarria 2015-11-23 17:14\nGero eta jende gutxiago ezkontzen da EAEn. Hala, aurtengo bigarren hiruhilekoan, Euskadin 2.106 ezkontza izan ziren, iazko aldi berean baino %3,5 gutxiago. Hori bai, lehen hiruhilekoan baino dezente eztei gehiago izan zen, batez ere maiatz eta ekainean, neguko hilabeteetan ezkontza gutxi izaten baita. Eustatek emandako datuetatik ondorioztatzen da hori.\nEzkontza zibilak dira gehienak, eta gero eta ugariagoak dira, gainera. Udaberrian, ezkontzen %83 izan ziren halakoak, iazko aldi berean baino 6 puntu gehiago. 2015eko lehen hiruhilekoan, ezkontza guztien %92 izan ziren zibilak.\n2.106 ezkontza horietatik, bizilekua EAEn duten 2.034 gizon eta 2.051 emakume ezkondu ziren. 1.793 gizonendako, lehen ezkontza zen; 11 alargun eta 230 dibortziatu ere ezkondu ziren. Emakumeen lehen ezkontza izan zen 1.807 emaztegairendako; lau alargun eta 240 dibortziatu ere ezkondu ziren.\nGero eta nagusiagoak\nEzkontza zibiletarako joeraz gain, beste bat ere nabarmentzen da: gero eta nagusiago ezkontzen da jendea. Hala, senarren %90ek eta emazteen %89,9k 30 urtetik gora zuten. 2014ko aldi berean baino gehiago (%88,7 eta %76,4, hurrenez hurren).\nAurtengo apiril, maiatz eta ekaineko gizon ezkonberrien %5,8 eta emakumeen %8,6 atzerritarrak ziren; iazko epe berean baino 0,2 gehiago gizonen kasuan eta 0,4 emakumeen kasuan.\nSexu bereko bikoteen 41 ezkontza izan zen; iaz, 32.


Mondragon Unibertsitateko Humanitate eta Hezkuntza Zientzien Fakultateak 40 urte — Unibertsitatea.Net\nHemen zaude: Hasiera › Ziztu bizian › Mondragon Unibertsitateko Humanitate eta Hezkuntza Zientzien Fakultateak 40 urte\nMondragon Unibertsitateko Humanitate eta Hezkuntza Zientzien Fakultateak 40 urte\n2016/10/19 - unibertsitatea.net\n1976an sortu zen Eskoriatzako Irakasle eskola, euskal irakasleak prestatzeko helburuarekin. HUHEZIren historia laburbiltzen duen "40 urtean euskal gizartean eragiten" izeneko liburu zein dokumentala aurkeztu dituzte urteurrenaren harira.\nMondragon Unibertsitateko Humanitate eta Hezkuntza Zientzien Fakultateak 40 urte beteko ditu aurten eta ospakizunen barruan, besteak beste, 40 urtean euskal gizartean eragiten izeneko liburu zein dokumentala aurkeztu dituzte. Ikasturtean zehar, hala ere, ekitaldi gehiago izango dira, batez ere maiatzean. Atzerritik etorritako adituen hitzaldiak, Euskal Herriko pertsonaia ezagunekin mahai-inguruak, musika kontzertuak, ate irekiak zein jai bereziak. Urtean zehar antolatuko dituzten gainerako ekitaldietan ere presente izango da urteurrena.\n1976an sortu zen Eskoriatzako Irakasle Eskola, "orduko hezkuntza sistemak zuen erronka handi bati" erantzuteko. Euskal irakasleak prestatzea hain zuzen ere. 1997. urtean, Mondragon Unibertsitatea sortu zuten Arrasateko Eskola Politeknikoarekin eta Oñatiko ETEO enpresa eta ekonomia eskolarekin batera.\nSorreratik hona 7.000 ikasle baino gehiago pasatu dira fakultatetik. Horietatik 5.000tik gora dira Hezkuntza ikasketak egin dituztenak. Izan ere, gaur egun hezkuntza graduaz gain, ikus-entzunezko gradua ere eskaintzen da fakultatean bertan. Baita lau unibertsitate master eta hainbat aditu titulu ere. Gainera, gaur egun bi campus ditu, Eskoriatzakoa eta Aretxabaletakoa.


Hitza azti - Iñaki Arranz - 111 Akademia\nIzenburua: Hitza azti\nBi aditzek ematen digute liburu honetako jardunaren gakoa: hizkuntzaz gozatu, hizkuntzaz jabetu. Bi aditz horiek elkartuta, jolasa eta autoerreferentzia jartzen zaizkigu, biak ala biak, agerian, hemen azaltzen eta sailkatzen diren adierazpen ludiko guztien abiapuntuan hizkuntzaren gaineko gogoeta dagoelako. Kontzienteki askotan, ohartu gabe beste batzuetan, darabilgun hizkuntzaren nondik norakoak zalantzan jartzera eta birpentsatzera bultzatzen gaituzte ariketa hauek, hitzen beste aldean –hitzen honako aldean, akaso– dagoen mundua ikusarazten baitigute.\n2014/05/7 10:29 am\nLiburu honek ez du istoriorik kontatzen. Jarraikian irakurtzen ez den liburua da. Haren interesa beste maila batean datza: obra honetan idazleak, Iñaki Arranzek, euskararen posibilitate guztiak esploratzen ditu. Guretzat -Hitza azti irakurri arte- hitzak esanaldiaren osagaiak dira, komunikazioaren oinarrizko elementuak; Arranzi jarraikiz, konturatzen gara beste dimentsio bat daukatela -idazle horrek beraien alde gordetua agerarazten baitu: azaltzen digu nola hitzek haien bizi propioa daukaten, nola jolas-tresnak izaiten ahal diren. Totelgramak, metagramak, epentesia, aferesia hitzek beldur gaitzakete, baina nozio tekniko horien atzean hizkuntzaren berezitasun interesgarri edo zirtolari bat dago, sumatzen ez genuena. Eta hizkuntza, jolasteko tresna bilakatzen da. Hau da liburu-apaletan gordetzen den liburua, eskutik gertu, edozein unetan hitzen unibertso liluragarrian sartzeko.


1876ko konstituzioa ondorioak | Historia | Xuletas, chuletas para exámenes, apuntes y trabajos\n1876ko konstituzioa ondorioak\nEscrito el 27 de Abril de 2018 en vasco con un tamaño de 38,23 KB\nERRESTAURAZIO SISTEMA ( 1876-1931)\n1868-14: Pavia jeneralaren kolpearen ostean, 1874ko urtarrilean Serrano jenerala jarri zen gobernaburu eta militarrek ezartzen dute diktadura, sei urteko demokratikoa bukatutzat emanez. Beraz, konstituzioa ezabatu eta alerdi politikoak debekatzen dira.\nArmadako goi eta erdi mailako ofizialek indar handiagoa hartu zuten. Aldi berean burgesia katalana osatu zen, Borboie dinastia ezartzea bultzatzeko.\nSandhurst-eko (Inglaterra) adierazpena nazioari izeneko agiria zabaldu zuen Canovas del Castillok. Mezuak zioen konponbidea monarkia tradizioala berriz ezartzea zela, modu baketsuan..\n1874ko abenduan, Sagunton, Alfontso XII.A Espainako errege aldarrikatu zuen Martinez Camposek.\nHorrela hasi zen Berrezarpena, 1868ko aurreko gizarte liberal moderatua berrezarri nahi zuena: 1875eko urtarrilaren 14an, erregea Madrilen sartu zen, Gobernu berria osatuz, non Canovasek ardura nagusia izango duen.\nHauek izan ziren Monarkiaren ezarpenak edo lehenengo erabakiak:\nIparraldean karlistekin zuten gerra zibila amaitzea (irabaziz) eta Kubako gerrari ere amaiera ematea, Zanjóneko bakea sinatuz.\nOposizioko egunkariak itxi egin zituen gobernuak. Monarkiaren kontrako alderdi politikoak eta sindikatuak debekatuak izan ziren.\nSei urtekoan kendutakoArmadako buruzagiak berriro ere ezarri ziren. Erregea gorengo buruzagia izango zen, goi-agintari militarren leialtasuna ziurtatuta egoteko.\nProbintzia Aldundietako eta udaleko karguak berriztatu ziren.\n1876ko konstituzioaren ezaugarriak\nCanovasek ezinbestekoa ikusi zuen baldintza batzuk ezartzea monarkia alderdi politikoaren gainetik jarri ahal izateko; horretarako, subiranotasun nazionalaren aurretik , konstituzio bat behar zela esan zuen. Monarkia eta Gorteak gainontzeko erakundeen gainetik egon behar zuten, eta bi hauen artean subiranotasuna, erdi banatuta geratu zen.\nSuubiranotasun nazionala ez da aipatzen. Botereen sorkuntza, erakunde tradizionaletan kokatzen da: Monarkia eta Gorteak.\nAginte banaketa inperfektua ezarri zen, monarkari gobernaburua izendatzeko ahalmena eman zion.\nGiza banakoen oinarrizko askatasun politikoak onartu zituen.\nBi ganberako Parlamentua ezarri zen: Kongresua, sufragio zentsatarioaren bidez aukeratua, eta Senatua, berezko eta hil arteko eskubideaz izendatuta...\nEstatu konfesionala ezarri zuen, modu pribatuan beste erlijio batzuk praktikatzeko baimenarekin. Azkenen formula elektiboa hartu zuten.\nSufragio unibertsala ez zen onartu.\n1876ko ekainaren 30ean aldarrikatu eta 1923 arte eon zen indarrean.\nCanovasen sistemaren ezaugarriak:\nCanovasek bi alderdi ofizialak sortarazi zituen, konstituzioa errespetatzen zuten bi aderdiren iritziak batzeko eta gobernuan txandak egiteko. Hauteskunde-legeak erroldaren araberako sufragioa ezarri zuen, eta horrek herritarren parte hartzea %5era gutxitu zuen.\nEstatuko klase politikoa osatzen zuten eragin handiko jende burgesak zirenez, koadro alderdiak ziren (ez zeuden militantez osatuta; hau da, ez ziren demokratikoak)\nBi alderdi ofizialak hauek ziren:\nAlderdi Kontserbadorea: Buruzagia Canovas zen. Goi-burges, lur-jabeek, goi-funtzionario militar eta zibilak osatzen zuten.\nAlderdi Liberal Fusionista: Alderdi dinastiko ezkertiarra zen, euren militanteak erdi mailako klasekoak ziren. Práxedes Mateo Sagasta buruzagia izan zen.\nLegegintzako ezaugarri nagusia hetsadura politikoa eta zentralismo politiko administratiboa indartzea izan zen.\nInprimitze-askatasunak legedi murriztatzailea izan zen. Elizari liburu guztiak moral eta ohitura onen arabera zentsurazko aginpidea eman zioten. Azkenik, 1879 Inprimitze legeak delitutzat hartu zuen Berrezarpeneko sistema politiko eta sozialari erasotzea edo sistema zalantzan jartzea.\nZentralizaziorako joera argi geratu zen: herritarren parte hartzea murriztu egin zen, jabeek soilik parte hartu ahal izan zuten eta. 30000 biztanletik gorako herrietan (Probintzietako hiriburu gehienak eta beste hiri batzuk) alkateak erregeak izendatuko zituen. Probintzietako eta udaletako aurrekontuak Gobernuak onartu behar zituen.\nEuskal probintziei Foruak kendu zitzaien 1876ko uztaileko lege baten bitartez, eta beraz, probintzia horietara zabalduko zitzaien soldadutzari eta Estatuko aurrekontuetan ezarritako zerga orokorrak.\nHauteskundeetarako ustelkeria (KAZIKISMOA);\nCanovasek asmatutako sistemaren eginbehar garrantsitsuena, hauteskundeetarako txandakatze formula aplikatzea izan zen. Etengabe faltsutzen zituzten hauteskundeen emaitzak.\nAlderdio probintziaka zeuden egituratuta eta lekuan lekuko agintea kazikismoaren bitartez kontrolatzen zuten.\nZer zen Kazikismoa eta nortzuk ziren?\nEspainan XIX.Mendearen erditik XX.Mendera arte agertu zen egitate soziopolitikoa izan zen. Nekazaritza-inguruetan eragin handiko pertsona batzuek kontrolatzen zuten agintea (jauntxoek). Nekazariak kazikearen menpe bizi ziren.\nKazikeak, leku edo inguru bateko eliteko kideak ziren. 3 ezaugarri:\nGeografia, ekonomia eta gizarte-egoera jakin batean errotuta zeuden.\nGizarte itxi horretan nagusi ziren.\nEstatuaren aurrean gizarte horren bitartekariak ziren.\nKazikea finko zegoen bere inguruan, funtzionarioak eta diputatuak aldatzen ikusten zituen bitartean.\nKazikeak diputatu laukitu edo ofizialentzat botoak batu eta hauteskundeak erabiltzeko ardura zeukaten agente politikoak ziren.\nHau zen hautesundeen prozedura:\nErregeak Canovas eta Sagastaren baimenez aldatu eta izendatzen zuen gobernaburu berria.\nHauteskundeak antolatzen ziren baina emaitzek bat egin behar zuten alderdi politiko berriarekin.\nParlamentu egokia aurkitzeko, laukitxoen sistema erabiltzen zen, zerrenda bat besterik ez zen egiten Gobernuaren onespena zuten hautagaiekin eta, ondoan, estatuan zeuden barrutien zerrenda jartzen zen.\nPaktua zalantzazkoa zenean, aurretik finkatutako helburuetatik gehiegi ez aldentzeko presioa egiten zen (hauteskunde-iruzurra). Botoak erosiz...\nBerrezarpen sistemaren bilakaera.\n1874-1885: ALFONSO XIIaren ERREGEALDIA.\n1876ko Konstituzioa, “bi alderdi ofizialak” (Kontserbadorea eta Liberala), “sufragio zentsitarioa”, “zentralismo politikoa”, eta “hertsedura politikoa” ezartzen dira.\n1885-1902: Mª CRISTINA DE HASBSBURGOREN ERREGEORDETZA, ALFONSO XIIren EMAZTEA.\nTxandaketa sistema aplikatzen da “Pardoko hitzarmena” sinatu eta gero. Canovas eta Sagastak erregeordearekin batera erabakitzen dute noiz aldatzen den gobernua, hauteskundeen antolaketa eta euren emaitzak.\nSagastak demokraziaren alde sartuk ditu aldaketa politikoak:\nAdierazpen askatsasuna bermatzeko, Prentsa legea 1883an.\nAlderdi politikoen askatasuna bermatzeko, batzartzeko askatasuna eta adierazpen askatasuna 1881ean.\nGizonezkoen sufragio unibertsala 1890ean.\n1902-1923: ALFONSO XIIIaren ERREGEALDIA, SISTEMAREN PORROTA\nHiru data esanguratsuek adierazten dute Canovasen sistemak ez duela etorkizunik: Bartzelonako Aste Tragikoa (1909), 1917ko kirisia eta Primo de Riveraren Diktadura (1923-1930)\na) Bi alderdi ofizialaren barne krisia eta hauen gobernuetan ematen dira ustelkeri arazoak: Canovas eta Sagastaren ordez agertzen diren liderrek ez dute bezainbeste ohore eta bi alderdiek barne hausturak izango dituzte.\nB)Indar politiko berriak eta aginteko atarian aritu ziren, hauek demokraziara joko dute\nPSOE, Pablo Iglesias.\nIndar erregionalistak, PNV eta PSOE indartzen doaz.\nAlderdi errepublikanoak ere indartzen doaz. Partido Republicano Radical eta Partido Republicano Reformisa.\nUGT(sozialista) eta CNT(anarkista)ren indarrak nagusi izan ziren langile eta nekazarien artean.\nc)1909ko Bartzelonako aste trafikoa. Meatzaritza interesek eskatzen zuten trenbidearen eraikuntzaren beharra. Horretarako basamortuan bizi ziren beduino eta berebereen lurrak menperatu zituen Armadak eta gerrari ekin zion Afrikako iparraldean. Gobernuak Bartzelonako eta Madrileko errefortzuak Melillara bidali zituzten eta sei urte lehenago erreserbara pasatu ziren soldaduak. Marokon egoera okerrera joan zen eta hainbat lagun hil ziren; horren aurrean, langileen indarrek greba orokorra deitu zuten. Uztailaren 25etik abuztuaren 1era borrokak izan ziren eta nazio osoa gobernuaren aurka agertu zen.\nd)Gerra handiaren eragina eta Afrikako krisia, Espainiako gobernuak Gerra Handian parte ez hartzea erabaki zuen baina zenbait ondorio egon ziren:\nEspainako gizartea bi taldetan banatu egin zen, alde batetik, nazio demokratikoen aldekoak eta bestetik, germanofiloak (Aemmaniaren aldekoak).\nGerra, Estatuaren egitura ekonomikoak aldatu egin zituen , Espainako ekonomia garapen handia izan zuen; izan ere, Europako nazio guztietako ekoizle bihurtzen da. Hau dela eta, enpresarioak aberastu egingo dira herri xehea miserian bizi zen bitartean.\nKlaseen arteko aldeak handituz joango dira eta sindikalismoaren jarrerak gogortuz. CNT (anarkisten sindikatua) nagusi izango da eta UGTren eragina gutxitu egingo da.\nBiztanleek politikan parte hartzeko eskubidea eskatu zuten eta Sistemaren erantzuna Primo de Riveraren diktadura izango da.\nErrusian komunismoa martxan jarri zen eta alderdi komunistak sortzen hasi ziren Europa osoan.\nEdozein ejerzitoan derrigorrezkoa da buruzagiek agintzen dutena betetzea eta pentsamolde sindikal berria sortzen da: Defentsa Batzarrak, Armadako profesionalek sortua gobernuari presioa egiteko asmoz. Euren helburuak:\nErrespetu handiagoa izatea.\nMailaz igotzeko erabiltzen den irizpidea aldatzea.\nSoldata eta bizi baldintza hobetzea.\nGobernuak erakunde hau garrantzitsua zela ikusi eta eskakizun hauekk onartu zituen: soldata igo eta mailaz igotzeko irizpidea aldatu.\nCambok orain arte itxiak izandako Gorteak zabaltzea eskatu zuen eta ezezkoa jaso eta gero Parlamentarien biltzarra egiteko deialdia egin zuen, Errestaurazio sistemaz kanpo gelditzen ziren indar politiko guztiek parte hartuz (nazionalistak, errepublikanoak eta sozialistak. Bi eskakizun:\nKonstituzio berriaren prozedura martxan jarri hauteskundeak ospatuz.\nLurralde historikoek Estatutu autonomista edo federala izatea.\nLANGILEEN GREBA OROKORRA\nLangileek greba orokorra Espainia osoan zabaldu zuten honengatik:\nEgoera ekonomikoa geroz eta larriagoa zelako: oinarrizko produktuen inflazioa eman zen eta klaseen arteko aldeak handitu egin ziren.\nUGTren kongresoan Sistema politiko berri bat ekarri behar zela Espainiara eta hau Errepubikanoa izango zela propoatzen da. Horretarako ezinbestekoa zen greba orokorra.\nValentzian zegoen tranbiako langileen greba abiapuntu hartuz, greba hedatu eta Armadari aurre egin zioten Madrilen, Bartzelonan eta Bizkaiko eta Asturiasko industri eskualdeetan.\n1917KO KRISIAREN ONDORIOAK\nMonarkia eta 1876 kontituzioaren sistemak iraun egin zuen Armadaren sostenguari esker eta 1923tik aurrera Primo de Riveraren diktadura militarrari esker.\nAlderdi kontserbadore eta Liberala desagertu ziren eta Kontzentrazio gobernuak antolatu ziren. 9 gobernu ezberdinak zeuden.\nIritzi publikoa geroz eta indartsuagoa zen , botere politikoaren aldaketa eskatuz.\nEzkerreko alderdia nagusia izan zen gizartean eta indar politiko berriak azaldu ziren. Partido Comunista de España (PCE).\nSindikalismo munduan, erradikalizazioa eman zen eta greba basatiak sortu ziren.\n1921ko Annueleko hondamendian, Afrikako batailan 14.000 soldadu hil ziren. Horren ondorioz krisi politikoa erabatekoa da eta hemendik aurrera Errestaurazioaren sistema eusteko Diktadura militarraren bidea besterik ez da azalduko.\nJabetza pribatuak ala kapitalismoak araututako gizartean langile eta nekazarien egoera eta eskubideak babesteko sortzen den mugimendu politiko eta soziala da.\nEgoera latzetan bizi izan ziren langileak:\nEguneroko ordutegiaren iraupena 12 ordu ziren.\n7 eta 8 urterekin hasten ziren lanean\nLan kontraturik ez zen aplikatzen.\nSegurtasunik ez zegoen.\nBarrakoietan bizitzera behartuta zeuden.\nXIX. Mendearen amaieran langileen bizimodua eta lan-egoera zaildu egin ziren asko.\n1886an Facundo Perezaguak, lehen elkarte sozialista sortu zuen: “Agrupación socialista vasca”.\n1888an sozialistek ere, Union General de Trabajadores sindikatua martxan jarri zuten.\nLehenengo greba garrantsitsua 1890ean izan zen meatzaritzan. Honetan, enpresarioek langile mugimenduaren antolamendua zein garrantsitsu zen ikusi zuen eta emaitza onak lortu ziren:\n-Laneguna txikitzea (10 ordu)\n-Lehen mailako artikuluak establezimendu zehatzetan erosteko obligazioa desagertzea.\nPerezaguaren lidergoa oso garrantsitsua izan zen: Alderdi itxia, dogmatikoa, iraultzailea eta biolentoa. Burgesia eta kapitalismoa etsaitzat hartuta, alderdiko militanteen (langile klaseak) eginbeharra iraultza prestatzea zen. Mota guztietako baliabideak erabiliz: grebak, atentatuak, manifestazioak…\nTomas Meabe “La lucha de clases” astekaria sortu zuen. Bilboko burgesiaren oso familia ezagun eta dirudunen semea zen. Sabino Aranarekin sortu zituen lehenengo elkarte abertzaleak. Espainako Gazteria Sozialista sortu zuen.\nPrieto, Bilboko egunkari errepublikanoko zuzendaria izan zen. PSOEren jarduera aldatu zuen: alderdi irikiagoa joera iraultzailea eta biolentoa ezabatuz. Horren ondorioz, Perezaguak Alderdi komunista sortu zuen.\nXX. Mendearen hasieran, Perezaguaren erradikalismoaren eraginez greba oso gogorra eta arrakastatsua izan zen eta enpresazioek eta langile abertzaleek; hau da, PNVk, Eusko Langileen Alkartasuna (ELA-STV) eratu zuten, UGTren nagusitasuna orekatzeko. Abertzalea, kristaua eta sozialimoaren aurkakoa zen.\nSozialimoa Guipuzkozkoako zenbait herrietan indarra hartu zuen. Gipuzkoako sozialismoa nortasun ezberdinekoa zen, Bizkaikoa aldiz, mugimendu sozialista euskalduna, eta Euskal nazioaren izaera defendatuko dute. Prietok bat egin zuen Guipuzkoako sozialistekin eta Euskal Herria osorako Autonomi Estatuaren aldeko errebindikazioa azalduko du.\nSozialismoak ez zuen finkapenik izan baserri inguruetan eta horietan sindikatu katolikoak ziren nagusi.\nKazikismoa 1876ko konstituzioa Canovasen sistema Langile mugimendua eta sozialismoa eae-n Primo de riveraren diktadura Canovasen sistema politikoa


2021ean aldatuko dute Laudio eta Amurrio arteko autobidea - Aiaraldea.eus\n2021ean aldatuko dute Laudio eta Amurrio arteko autobidea\nIzar Mendiguren Cosgaya 2018-12-06 14:24 Jendartea Aiara Aiara: Luiaondo\n9 kilometroko tartean erraila bikoiztuko dute, Arabako Foru Aldundiaren Errepide Plan berrian jasotakoaren arabera.\nLaudio eta Amurrioko sarbideen arteko tramoa errail bikoitzekoa izango da. / Aiaraldea.eus | Ikusi handiago | Argazki originala\n18 urtetan 24 hildako egon dira Amurrio eta Laudio arteko A-625 errepidean. Trafiko aldetik oso bide erabilia da Luiaondoko zatia. Eragindako heriotza kopuru altua dela medio, Arabako puntu beltzen artean dago. Iragan asteartean izan zen azken ezbeharra, ibilgailu eta kamioi baten arteko talka hain zuzen.\nGaur arte hartutako neurriak\n2011n ezarri zuten abiadura kontrolatzeko radarra Luiaondon, istripuak saiheste aldera. Geroztik, 70 kilometro orduko abiadura da zati horretako muga. 2014an, aldiz, Arabako Diputazioak seinaleak ugaritu zituen. Era berean, radarra konpondu zuten, 2011n ezezagunek su eman baitzioten eta, ondorioz, ez baizebilen martxan.\n16.8 milioi eurotako obra egingo du Arabako Foru Aldundiak 2021erako eskualdean. Hain zuzen, Amurrio eta Laudio arteko errepidean errail bikoitza jarriko dute. Izan ere, egunero 10.000 ibilgailu igarotzen dira bertatik. Hortaz, erabilerari erreparatuta, neurri hori ezartzeko mugan dago. Egitasmoak 9 kilometro izango ditu, Laudioko eta Amurrioko sarbideen arteko tartea.\nSaratxoko saihesbidea izango da eskualdeko hurrengo obra esanguratsua. Egun, proiektua lehiaketa fasean dago, hurrengo urtean hasiko baitira lanak.


Baliabide teknologikoen erabilera hizkuntzen ikaskuntzan\nGero eta garrantzi handiagoa dute informazio eta komunikazioko teknologiek gure gizartean, eta hala berean hezkuntzan ere.\nXXI. mendearen atarian hizkuntzen ikasgeletan teknologia berrien erabilera aintzat ez hartzea lehenean ainguratuta geratzearen pareko litzateke eta ez ginateke aurreratuko ikasle-irakasleoi bizitzea egokitu zaigun teknologi aroak agintzen duen martxan.\nInternet eta hizkuntzen irakaskuntza\nInternet sareak ia hogeita hamar urte ditu, izen bat baino gehiagorekin bada ere. Gerra hotzaren garaian sortu zen. Hain menta handian dagoen Internet zer den, zer-nolako baliabideak dituen eta horietaz nola balia gintezkeen hizkuntzen irakaskuntzan aztertzen du artikulu honek.\nWeblog-ak: euskararen ikas-irakaskuntzarako tresna berriak\nArtikulu honetan ezagutarazi nahi ditugu azken urte hauetan hain entzute handia hartu duten argitalpen elektronikoak. Weblog hitzaz izendatzen ditugu Interneten argitaratzen diren bitakora edo eguneroko birtual hauek. Nork berea idazteko izaten dira eta era guztietako gaiak hartzen dituzte beren baitan. Egunero 35.000 berri argitaratzen dira. Kopuru horrek fenomeno hau hartzen ari den hedapenaren neurria ematen digu eta, luze gabe, ezinbesteko lekua izango du euskararen ikas-irakaskuntzan ere, gure ohiko baliabideen artean. Artikulu honetan gaia zertan den azalduko dugu eta ideia batzuk emango Weblog-ekin lanean hasteko; baina, argi ibil gaitezen!, “blogosfera” aurrera doa-eta hau idazten ari garen bitartean ere.


Putinek dio Krimea inguruko Erresuma Batuko gerraontziak Errusiaren erantzun militarra probatu nahi zuela - EBko kazetaria\nHilabete hasieran Errusiak Krimea ondoan bere lurralde-uretan legez kanpora sartu zela esan zuen gerraontzi britainiar batek egin zuen Vladimir Putin presidenteak Errusiako indarrek nola erreakzionatuko zuten zehatz-mehatz ikusteko. (Irudian) esan zuen asteazkenean (ekainak 30), idatzi Andrew Osborn eta Vladimir Soldatkin, Reuters.\nErrusiak Moskuko enbaxadore britainiarra deitu zuen gerraontziaren ostean errieta diplomatiko formal bat egiteko, HMS Defenderrek, Kremlinek bere lurralde urak direla baina Britainia Handiak eta mundu osoko gehienak Ukrainakoak direla dioena urratu du.\nLondresek esan du destruktoreak nazioartean aitortutako korridore bat jarraitu zuela Ukrainatik Georgiarako bidean eta ukatu egin zuela Errusiako indarrekiko konfrontazio bat gertatu zela - nahiz eta Moskuk hurrengoan ontziak gainditzen dituen bonbardatuko zuela esan. Irakurri gehiago\nErrusiak Krimea - Itsaso Beltzeko itsas armadaren oinarria hartzen duena - Ukrainatik erantsi zuen 2014an, eta Mendebaldetik zigorrak eragin zituen.\n"Probokazioa izan zen hori, noski", esan du Putinek Estatuko telebistak emandako zuzeneko galdera eta erantzun saioan.\n"Bistakoa zen destruktorea (Krimea inguruko urak) sartu zela, lehenik eta behin helburu militarrak lortu nahian, errekonozimendu hegazkin bat erabiltzen saiatzeko gure indarrek probokazioak nola geldituko zituzten ezagutzeko, gure aldetik zer gertatzen den, gauzak nola funtzionatzen duten ikusteko. eta non kokatzen den guztia ".\nPutinek esan du Errusiak - bere indarrek destruktore britainiarrari abisu tiroak egin zizkiotela eta bere bidean bonbak jaurti zituela - hala erantzun zion Moskuk nahi zuen informazioa beste aldeari soilik emateko.\nPutinek ere esan du osagai politiko bat ikusi duela gertakarian, Joe Biden Estatu Batuetako presidentea Genevan ezagutu eta gutxira.\n"Genevako bilera gertatu berria zen, beraz, zergatik zen beharrezkoa probokazio hori, zein zen bere helburua? Azpimarratzeko pertsona horiek ez dutela errespetatzen krimearrek Errusiako Federazioan sartzeko duten aukera".\nAldi berean, Putinek gutxietsi egin zuen gertakariaren balizko ondorioen larritasuna.\n"Nahiz eta destruktore britainiarra Krimea ondoan hondoratu, nekez egongo zen mundua Hirugarren Mundu Gerraren atarian", esan zuen.\nNord Stream 2 joko politikoen erdigunean dago berriro\nGiza Eskubideen Europako Auzitegiak asteartean (irailak 21) ebatzi zuen Errusia 2006an Alexander Litvinenko KGBko ofizial ohia hil zela eta Londresen Polonium 210 (isotopo erradioaktibo arraroa) pozoitu ostean heriotza larria hil zela. idatzi Guy Faulconbridge Michael Holden.\nLitvinenko Kremlin kritikaria, 43 urtekoa, hil zen aste batzuk Londresko Millennium hotel peluxetsuan polonio-210 poltsaz jositako te berdea edan ondoren, Britainia Handiak Moskuri egotzi dio eraso batean.\nBere ebazpenean, Giza Eskubideen Europako Auzitegiak (GEDK) ondorioztatu du Errusia izan dela hilketaren erantzulea.\n"Litvinenkoren hilketa Errusiari egotz ziezaiokeela aurkitu zuen", dio bere agiriak.\nErrusiak beti ukatu izan du Litvinenkoren heriotzan inolako parte-hartzerik izan zuen harreman anglo-errusiarrak Gerra Hotzaren osteko maila baxuago batera eraman zituena.\nIkerketa britainiar luze batek 2016an ondorioztatu zuen Vladimir Putin Errusiako presidenteak seguruenik Litvinenko hiltzeko Errusiako inteligentzia operazioa onartu zuela.\nGainera, aurkitu zuen Andrei Lugovoy KGB bizkartzain ohiak eta Dmitry Kovtun beste errusiar batek hilketa burutu zutela ziurrenik Errusiako Segurtasun Zerbitzu Federalak (FSB), Sobietar garaiko KGBren oinordeko nagusia, zuzendu zuen operazioaren barruan.\nECHR ados zegoen. Bi gizonek beti ukatu dute parte hartzea.\n"Epaitegiaren arabera, arrazoizkoa den zalantzarik gabe, hilketa Lugovoy eta Kovtunek egin dutela ezarri du", dio ebazpenak.\n"Pozoizko hilgarria arraroa erostea, bikotearentzako bidaia antolaketak eta pozoia administratzeko saiakera errepikatuak eta iraunkorrak, Litvinenko jauna izan zela operazioaren helburua", esan zuen.\nGainera, ondorioztatu zuen Errusiako estatua zela erruduna eta gizonek "operazio maltzur bat" burutu izan balute, Moskuk teoria hori frogatzeko informazioa izango zuela.\n"Hala ere, gobernuak ez zuen saiakera larririk egin informazio hori emateko edo Erresuma Batuko agintarien aurkikuntzei aurre egiteko", dio ebazpenak.


Irekia Eusko Jaurlaritza - Gobierno Vasco :: Euskadik 21 hilabeteko hazkunde jarraitua izan du turisten sarrerari dagokionez, eta historiako martxorik onena izan da\nEuskadik 21 hilabeteko hazkunde jarraitua…\nLehen hiruhilekoan, turisten sarrerak % +5,4 egin du gora eta ostatu-gauen kasuan iaz baino % +7,2 gehiago izan dira.\nMartxoan turismoak gora egin du berriro ere, nahiz eta aurten Aste Santua ez den martxoan izan.\n428.567 sarrera izan dira; beraz, 2011. urteko lehen hiruhileko hau historia osoko lehen hiruhilekorik onena izan da, 2008koa (422.568) eta 2010ekoa (406.587) gaindituta.\nEuskadik hazkundearen bideari eutsi dio turisten sarrerari dagokionez eta marka guztiak gainditu ditu. 2010. urtea euskal turismoaren historia osoko urterik onena izan ostean, 2011. urte hau ere antzera hasi da.\nEustat Euskal Estatistika Institutuak gaur argitaratu dituen datuen arabera, euskal hotel-establezimenduetara 428.567 turista iritsi dira lehen hiruhilekoan, hau da, 2010. urtean baino % +5,4 gehiago. Eta ostatu-gauei dagokienez, lehen hiruhilekoan 771.267 erregistratu dira, iazko aldi berean baino % 7,2 gehiago.\nHori horrela izanik, lehen hiruhileko hau historia osoko onena izan da. 2008. urtekoa (422.568 turista izan ziren) eta iazkoa (406.587 turista) ere gainditu ditu. Eta ez hori bakarrik. Zifra horien arabera, azken hilabete hau historiako martxorik onena izan da, 175.399 sarrera izan baititu. Beraz, orain arte izan dugun martxorik onena, 2007. urtekoa erraz gainditu du, 6.000 sarrera gehiagorekin.\nDatu hori oso garrantzitsua; izan ere, aurten Aste Santua ez da martxoan izan, apirilean baizik, eta horrek efektu zuzentzailea eragin dezake baina efektu hori ez da negatiboa izan; aitzitik, Euskadin turismoak gora egiten jarraitu du.\nEuskadik azken 21 hilabeteetan turista-sarreren hazkundea izan du, 2009ko uztailaz geroztik. Datu bikain horiek Eusko Jaurlaritzak egindako estrategia berriekin uztartzen dira. 2010. urtean marka turistiko berria diseinatu zen, baita 'Euskadi goza ezazu' 'claim' (lelo) berria ere. Era berean, Jaurlaritzak Marketin Plan berria du, sustapen-politika berriekin eta Euskadiko turismo-produktuen definizio berri batekin, gure potentziala sendotzeko aukera emanez. Horrekin batera, Euskadi atzerrian sustatzeko Turespañarekin izandako lankidetzaren emaitza positiboak nabarmentzen dira; hain zuzen, martxo honetan berritu da lankidetza hori eta 2011. urterako zenbatekoa bikoiztu egin da.\nBereziki nabarmentzekoa da Gasteizen izandako hazkundea, azken hilabete honetako ostatu-gauen % +22 eta turisten sarreren % +16 baitagokio; zifra horiek bat datoz batez besteko egonaldiarekin, % 5 hazi baita eta orain 1,82 gaueko egonaldia da. Bilbok ere gora egin du hilabete honetan, % +17 ostatu-gauetan eta % +16 sarreretan; aldiz, Donostian % 7ko jaitsiera izan da bi kontzeptuetan.\nVitoria-Gasteiz, 2011ko apirilaren 20a


Soinuola / Audioen euskal ataria / Page 2\n2018 urria 25\nZeri kantatzen diogu euskaldunok? erantzun ezberdinen xerkan ‘Hitzen ahairea’ saiakeran Gotzon Barandiaran\n‘Hitzen ahairea’ Gotzon Barandiaranek Susa Argitaletxearekin kaleratu duen saiakeraren izenburua duzue. Liburu honetan, idazleen eta musikarien artean sortutako kantugintzari buruzko gogoetak irakur daitezke. Galderak pausatu eta horien erantzunak bilatzeko idazle eta musikariek egin dituzten sormenetara jo du larrabetzuarrak. Zein lotura du kantatzen dugunak gure izaerarekin? Diskurtsoan zein eragin du? zeri kantatu diogu azken hamarkadetan? genero ikuspegiak dakar iraultza? «Nitasunetik kantatzeaz gain, inguruan denari abesteari» jarri dio garrantzia Barandiaranek.\nNazioarteko artistekin inprobisatzaileen bira\nNazioarteko Inprobisatzaileen Birak geltoki ezberdinak izango ditu igandera bitartean Euskal Herrian. Kubako Tomasita Quiala repentistak eta Araceli Argüello Argentinako payadoreak alboan izango dituzte bertako bertsolariak. Atzo Iruñean hasi zen eta harrera bikaina izan zuen ekimenak, Laura Alberdi Mintzolako kide eta antolatzaileetako batek iradoki digunez.


Azkarra da, antza, bitxitoa! - Amasa-villabona - Aiurri.eus\nAzkarra da, antza, bitxitoa!\nOlatz Lasa 2020-07-31 12:46\nAirean ba omen dago bitxito bat gu guztion osasunarekin jolasten ari dena. Covid-19 deitzen diote 'adituek'. Halaxe adierazten digute eguneko 24 ordutan telebistan, irratian nahiz prentsan. Baina ia, jar dezagun burua lepoaren gainean eta aztertu dezagun zer gertatzen ari den benetan.\nEgunerokotasunean bizitzen dugun adibide bat ipiniko dut, ez dakit nongo artikulu, inbestigazio edota ikerketa ardatz hartu gabe. Lagunak tabernan elkartu gara arratsalde pasa, sei guztira. Terrazan eseri gara, maskarilla jantzita dugula. Bi lagun taberna barrura sartu dira denentzako edariak eskatzera. Itzultzean, guztiak maskarillak kendu eta edaten hasi gara. GELDIALDI BAT. Ez al dago ba airean bitxito bat gure osasunarentzako kaltegarria dena? A ez, barkatu, edaten ari garenean deskantsua hartzen du.\nJarrai dezagun. Edariak amaitu ditugunean beste lau lagun batu dira gurera. Ederki. Eta berriz ere, maskarillak jantzi eta batzuk barrura sartu dira edateko gehiagoren bila. Terrazako mahai guztiak bete dira, jada ez dago leku gehiagorik. Momentu horretan, beste lagun bat etorri da. Ai ama... Denak elkar begiratu eta... Benga... nor izango da kuadrillako jatorra bere etxera joango dena, pentsatzen dugu gure buruan honako kalkulu matematikoa eginez: 6+4+1=11.\nInork ezer esaten ez duenez, lasai ederrean jarraitzen dugu tertulian lagun guztiak. Halako batean, tabernaria hurbildu da gugana eta hauxe esan digu: "Aizue, barkatu baina, ezin duzue hamaika lagun batera egon mahai beraren bueltan". Elkar begiratu eta jode, zer egingo dugu orain pentsatu dugu. "A eta zuetako batzuk edaria bukatu duzue, beraz, maskarilla jantzi behar duzue", gehitu du tabernariak; polizia papera betetzera behartu baitute boteretsuek. BESTE GELDIALDI BAT.\nAzter dezagun egoera hori. Hortaz, edaria bukatzen dugunean, maskarilla jantzi behar dugu, gainontzean bitxitoarengandik erasotua izateko arriskua dugulako. Eta bestetik, hamaikagarren laguna etortzean ere, bitxitoarengandik erasotuak izan gaitezke, hamar lagunekin, ordea, ez. Bai bitxito azkarra sortu dutena, dedio.\nEta galdetzen diot nire buruari: Zergatik konfinamenduan zehar jende gehienak ez zeraman maskarilla erosketak egiterakoan edota txakurra paseatzerakoan, eta orain bat-batean, guztiok daramagu bozala ahoan? Erantzuna erraza da. Azken asteetan gure poltsikoekin jolasten hasi direlako, eta horren aurrean soooo egin dugu. Ostra... isuna jarri behar badidate maskarilla ez dudalako jantzita, ba jantzi egin beharko dut. Hortaz, zergatik daramagu bozala ahoan: benetan gure osasunaren kalterako arriskua dagoela pentsatzen dugulako ala gure poltsikoarekin jolasten hasi direlako?\nNorberak azter dezala bere inguruan gertatzen ari dena, eta nire iritzi apalean, ez dezagun %100ean sinetsi telebistan, irratian nahiz prentsan ipintzen duten guztia. Askotan, ardiek bezala jokatzen dugu, "telebistak hori esan du eta kaso egin behar" pentsatuaz. Izan dadila bakoitza bere ekintzen arduradun, eta ez gaitezela utzi nahi gaituzten bezala maneiatzen, ez gara eta boteretsuen titereak!


Aurtengo Kameratoian 85 bat gazte arituko dira - Topagunea | Euskaltzaleen Topagunea\nEuskaltzaleen Topagunea - 16/11/28\nAbenduaren 3an izango da Euskal Herriko ikus-entzunezkoen rallyaren aurkezpena eta 6an sari banaketa. Parte hartzaileek 48 ordutan egin beharko dute film laburra eta antolakuntzari entregatu. Guztira 23 talde aurkeztu dira piztia pizteko gogoz. XII.Kameratoia basati-basatia dator!\nIrudienean ospatuko da laugarrenez, Durangoko Azokako ikus-entzunezkoen gunean. Piztu piztia! Lemapean, aurten irudimena eta barruko “piztia” askatzera deitu ditugu gazteak. Gutxi gora behera, 85 bat partehartzaile espero ditugu aurten, gehienak Gipuzkoatik eta Bizkaiatik etorriko dira. Emakumezko eta gizonezkoen parte hartze mailari dagokionez, berriz, 36 emakumezko eta 49 gizonezko zenbatu ditugu.\nDatorren larunbatean, beraz, hasiko da abentura gazte hauentzat. Goizeko 10:30ean izango da XII. Kameratoiko gaiaren eta ezaugarrien aurkezpena eta ekitaldia bukatu bezain pronto, Rallyari hasiera emango zaio. Film laburrak egiteko 48 ordu izango dituzte eta abenduaren 5eko 12:00ak baino lehen entregatu beharko dituzte.\nSari banaketa, berriz, abenduaren 6an izango da, Irudienean -Durangoko Zugaza zineman- 18:00etan hasita. Bertan, jasotako lan guztiak proiektatuko dira eta epaileek berton erabakiko dute zeintzuk diren hiru lan onenak. Sarrera librea da etorri nahi duenarentzat!\nAurten 2600 euro banatuko dira hiru talde onenen artean, baita publikoaren saria ere… Kameratoilarien artean hain preziatua den aitortza hori! Toki Komunikabideen bateraguneak, Gerediaga Elkarteak eta Euskaltzaleen Topaguneak banatuko dituzte sariak.


Nafarroako Ijitoen Garapenerako 2019-2022ko Estrategia - Ekintzak | Nafarroako Gobernu Irekia\nNafarroako Ijitoen Garapenerako 2019-2022ko Estrategia - Ekintzak\nNafarroako ijitoen garapenerako 2019-2022ko Estrategia 2019ko urtarrilaren 23ko Gobernu Bilkuran onetsi zen.\nEstrategia horren jarraipenarekin eta ebaluazioarekin bi helburu lortu nahi dira: alde batetik, baloratzea noraino bete diren aurreikusitako helburu eta neurriak, neurri bakoitzean ezarritako jarraipen adierazleen bidez, eta, bestetik, jakitea zein inpaktu duen Estrategiak neurrien hartzaileengan; horretarako, aztertuko da inplementatutako neurrien eraginkortasun, efizientzia, kalitate eta egokitasuna neurtzeko bidea ematen duen informazioa.\nEstrategia hau sartuta dago Gizarteratzeko Plan Estrategikoan, eta plan horren planteamenduari jarraikiz, hiru ardatz aipatzen dira jarraipenari eta ebaluazioari begira:\nProzesuen jarraipena eta ebaluazioa.\nLehen ardatz honen gidaria izanen da Gizarteratzeko eta Babes Sozialerako Zuzendaritza Nagusia. Estrategiaren garapenean inplikatuta dauden gainerako erakundeekin batera, etengabe jasoko da informazioa prozesuaren adierazleak aztertu ahal izateko; adierazle horiek, bestalde, esparru bakoitzeko plangintza tauletan daude jasota.\nEskubide Sozialetako Departamentuak gidatuko du ekintza maila hau eta Nafarroako Gobernuko gainerako departamentuen lankidetzarekin eginen da. Estrategia honetako neurrien ebaluazioa ere barruan dago, eta hiru faktore hauen arabera eginen da:\nEginkizun hori errazteko, Estrategia honetan taula bana dago jarduketa eremu bakoitzean; bertan honako hau zehazten da: ezinbestekoak diren aurrebaldintzak, inplementatu beharreko jarduketak, horiek gauzatzeko ardura duen erakundea, ebaluatzeko kontuan hartu beharreko adierazleak, estandarrak (2022rako aurreikusita dauden lorpenak), ebaluaziorako epea eta ezarritako aurrekontua.\nUrteko ekitaldi bakoitzean aldi horretan ezarritako neurrien betetze-mailari buruzko informazioa aztertuko da eta betetzearen gaineko txostena eginen da, Estrategiaren jarraipenean ardura duten erakundeen esku egonen dena.\nEstrategiak indarra hartu eta handik bi urtera idatziz zehaztuko da garatutako neurrien prozesuari eta inpaktuari buruzko laburpena, egokitzat jotzen diren aldaketak sartuta.\nBigarren ardatz honen gidaria izanen da Errealitate Sozialaren Behatokia. Ikerketa prozesuak jarri beharko dira abian, emaitza adierazleak aztertu ahal izateko, esparru bakoitzeko plangintza tauletan jasota baitaude. 2020an inkesta kuantitatibo eta kualitatiboa eginen da, Estrategia honen inpaktua ezagutzeko, eta hartan genero ikuspegia sartu beharko da.\nJarduketa esparru bakoitzean aurreikusita dauden jarraipen adierazleez gain, estandar sail bat proposatzen da, 2022rako lortu beharrekoen neurketa egiteko; horrela, Estrategian aurreikusitako neurrien inpaktua balioetsiko da.\nInpaktu adierazleak definitu dira Estrategiako arlo bakoitzean planteatu diren gauzatze helburuen bidez.\nEsparrua Helburu orokorra Adierazleak\nEnplegua Gizarte bazterketako egoeran dauden pertsonentzat enplegu aukerak sortzea Iraupen luzeko langabezia tasa (G/E)\nDiru-sarrerarik gabeko etxeen tasa\nLangabezia tasa jatorriaren arabera\nEkonomikoa Pobreziaren tasa murrizteko behar diren baldintzak sustatzea Pobrezia larriaren tasa, atalase autonomiko egonkorrarekin (G/E)\nPobrezia arriskuaren tasa (erlatiboa) (G/E)\nEB jasotzearen tasa, biztanleria osoarekiko\nEtxebizitza Etxebizitza egokia bermatzea pertsona guztiei Etxebizitza eskuratzeko beharra duten pertsonak\nOsasuna Bazterketa prozesuetan dauden pertsonen osasunerako eskubidea erabat eraginkorra dela bermatzea Depresio eta/edo antsietate aldietako adierazlea, alderatuz Gizarteratze-errenta jasotzen duen biztanleria Nafarroako gainerako biztanleekin, adin eta sexu taldeka.\nHezkuntza Aukera berdintasuna bermatzea hezkuntza esparruan Eskola-uzte goiztiarraren tasa\nHaurren eskolatzearen tasa gordina\nIkastetxeen indize sozioekonomikoa\nHirugarren ardatz honen gidaria izanen da Gizarteratzeko eta Babes Sozialerako Zuzendaritza Nagusia. Horren bidez parte hartze prozesuak jarriko dira abian, inplikatuta dauden eragileen balorazioa eta proposamenak biltzeko; eragile horiek dira erakunde eta entitate sozialen ordezkariak, esparru desberdinetako profesionalak, ijito elkarteen ordezkariak, Estrategiarekin lotutako zerbitzuak erabiltzen dituzten ijitoak eta abar.\nNahiz eta betetzeari buruzko txostena eginen den urtero, 2021ean tarteko ebaluazio zabalagoa eginen da, eta 2023an amaierako ebaluazioa.\nIjitoen Nafarroako Kontseiluak rol garrantzitsua izanen du Estrategiaren jarraipenean eta ebaluazioan. Urteroko txostenak, betetzeari buruzkoak, jaso eta aztertu beharko ditu; baita tarteko eta amaierako ebaluazioen txostenak ere.\nEstrategia hau sortu zenean sustatu ziren parte-hartzeko ardatzei jarraitutasuna eman nahi zaie; izan ere, inplikatutako eragileak izan daitezke, alde batetik, betetzearen ebaluatzaileak eta gizarteratzearen arloko ekintza publikoa etengabe berrikusteko lerro baten sustatzaileak:\nHartara, urtero bildu behar dira honako batzorde eta lan talde hauek:\nAdministrazioarteko Batzordea, Eskubide Sozialetako Departamentuak gidatzen du eta honako hauek osatzen dute: Nafarroako Gobernuko departamentuen ordezkariak, Nafarroako Udal eta Kontzejuen Federazioaren ordezkari bat, eta Iruñeko eta Tuterako udalen bi ordezkari, biztanle gehien duten herriak baitira. Xedea da aztertzea departamentuetatik Foru Komunitate osoan detektatu diren beharrak, baita lurralde desberdinetan izan daitezkeen berariazko beharrak ere.\nDepartamentu arteko lan saioak. Eskubide Sozialetako Departamentuak gidatuak dira eta Nafarroako Gobernuko Nafarroako Enplegu Zerbitzuko, Etxebizitza Zerbitzuko, Ogasun Departamentuko, Hezkuntza Departamentuko, Osasun Departamentuko eta Erakundeekiko Harremanetako Departamentuko arduradunak daude.\nTalde fokalak, ijitoekin lan egiten duten gizarte entitateekin: “Gaz kaló” Nafarroako Ijitoen Elkarteen Federazioa, “La Majarí” Nafarroako Ijitoen Elkartea, “La Romaní” Tuterako Ijitoen Elkartea eta Ijitoen Idazkaritza Fundazioa.\nOinarrizko Gizarte Zerbitzuetako lan taldea, Gizarte Zerbitzuen alor bakoitzeko ordezkari tekniko batek osatua.\nLan saio sektorialak (Etxebizitza, Enplegua, Osasuna, Hezkuntza, Gizarte Zerbitzuak) Administrazio Publikoa (Nafarroako Gobernua eta toki entitateak)/ Hirugarren sektorea.\nGizarte Zerbitzuak erabiltzen dituzten ijitoak.\nHelburua da Nafarroako ijitoen garapenarekin eta gizarteratzearekin lotura duen berrikuspen lerro iraunkor bat mantentzea, lau urtetik behin egiten den plangintzaz gain eraldaketa sozialeko dinamikei berehala erantzunen dien lan aktiboko lerro bati bide emateko.\nGizarteratzeko eta Babes Sozialerako Zuzendaritza Nagusia - Laguntzaren eta Gizarteratzearen Zerbitzua\nNafarroako Ijitoen Garapenerako 2019-2022ko Estrategia


Otsaileko azken feria eguraldi eguzkitsuaz lagunduta egin da Ordizian, non gertu dagoen udaberriaren zantzuak geroz eta nabariagoak diren, izan lore eskaintzan izan landare eskaintzan. Produktu berrien atala, berriz, geldi samar dago azken asteotan, hurrengoetarako nobedade garrantzitsuak iragarri badituzte ere, tartean Idiazabal jatorri izendapena duen ardi gaztarena.\nBitartean, patata ereiteko denboraldiari hasiera eman dio Javier Lacalle aguraindarrak, Arabatik ekarritako haziarekin. Aurten bost barietate jarri ditu salgai: Agria izenekoa, horia kolorez eta «denerako» balio duena, hau da, egosteko zein frijitzeko egokia; Spunta, egosteko egokiena, «ez da desegiten»; Monalisa, «kalitate handikoa, baina produkzio gutxikoa»; Baraca, zuria eta berandukoa, «gutxi saltzen da»; eta Jaerla, goizekoa. Agria omen da gehien saltzen dena Lacallek azaldu zuenez, baita merkeena ere, kiloa 0,90 euroan. Spunta eta Monalisa euro batean zituen, eta Baraca eta Jaerla 1,10 euroan. Lacalle da Ordiziako azokan ereiteko patata saltzen duen bakarra, eta bere postua Zuhaiztian dago, fruta saltzaileekin batera. Izan ere, fruta saltzailea da aguraindar hau, eta Ordizian urte askotako ibilbidea egin duena. Lacallek 79 urte ditu eta asteazkenero etortzen da Aguraindik, postuan Mariaren laguntza izaten duela. Ordizian 66 urte daramatza, eta beraz, saltzaile beteranoena da.\nBertako produktuak Gutx\nArdia 16 22\nBehia 10 23\nNahasia 12 14\nAhuntza 16 22\nIntxaurra 4,5 6\nHurra 4 5\nSagarra 1 7\nBabarrun beltza 10 12\nBarrarrun pintoa 10\nBabarrun zuria 10\nBaba txikia 4\nKuia 1,5 3,5\nTomatea 2,5 4\nPatata 1 1,5\nTipula 1,5 2\nAzenarioa 1 2\nKardua 3,5 5\nBaratzuria 0,50 0,60\nAzalorea 1 3\nBrokolia 1,5 2,5\nAtxikoria 1 1,5\nUrazak 0,5 1\nEskarola 1 1,5\nAza 1,8 2\nBorraja 1 2\nAzenarioa 1,5 2\nTipula 1 1,5\nAzelga 0,5 1,5\nPorrua 1,2 2,5\nKale aza 1\nEspinaka 1 2\nKanpoko produktuak Gutx\nIlarra 4,9 5,9\nBaba 2,95 3,5\nAlkatxofa (dozena) 4,5 4,9\nTomatea 1,95 8,9\nPiperra 1,5 2,95\nPatata 0,60 1,10\nLeka 1,95 4,9\nKuiatxoa 2,5 2,95\nAlberjinia 2,95 3,5\nUraza 0,75 1,25\nAzenarioa 1,5 1,65\nBrokolia 2,5 2,95\nAzalorea (unitatea) 1 2,95 Romaneskua (unt\nPorrua (sorta) 2,5 2,95\nMarrubia 3,95 6,9\nMahats zuria 5,95\nMahats beltza 3,5\nLaranja 1 2,95\nMandarina 1,2 2,95\nClementina 3,5 4\nGranada 3,5 3,9\nMadaria 1 3,5\nSagarra 1 3,5\nPlatanoa 3,25 3,5\nKiwia 3,95 8,9\nAnana 2,5 5,9\nMeloia 3,5 3,95\nMihi arraina 24,5\nItsas zapoa 16,6\nBakailao xerrak 21,5\nUrte asko daramate baita ere Ibarrako Iguategi-etxeko Esther Illarramendik eta Esther alabak Ordizian saltzen. Barazki landare eta barazkiekin etortzen dira, eta atzo tomatea landarea aurkeztu zuten. Jack barietateko landarea zen, eta bakoitza 0,60 euroan zuten salgai.\nZuhaitzak ere ari dira loratzen, eta aurreko asteetatik dauden mimosaren lore horiei, sahatsarenak eta cydonia japonicaren arrosa kolore bizikoak gehitu zi-tzaizkien atzo. Baliarraingo Edurne Jauregik zituen salgai, 2 euroan cydonia eta 3 euroan sahatsa.\nLore kontuetan eskaintza zabalduz doa udaberria gertura-tzen doan heinean, eta atzo Iñaki Azanzaren postuan urteko lehen geranioak, geranio hun-tzak, petuniak eta surfiniak ikus zitezkeen.\nKanpoko produktuetan momentuz ez dago nobedaderik, esparragoak noiz hasiko zain.


DBH - ANDRAMARI - Zornotzako Ikastola\nIrakurketak gure seme-alaben ikaskuntza prozesuan duen garrantzia ukaezina da. Hari honi lotuz, DBHko ikasleentzako aproposak diren irakurgaien bilduma bidaltzen dizuegu hemen. Liburu bakoitzean sartu, eta haiei buruzko informazio guztia aurkituko duzue. Seguru gure seme-alabek gustokoa duten zerbait aurkitzen dutela!\nAndramari Zornotzako Ikastola In Berriak, EKIA\nDBHko ikasleek Drogomenpekotasuna prebentzio Tailerrarekin hasi dira\nIkastolak gizarte osasuntsu baten aldeko apostua egiten du eta horren baitan “Drogomenpekotasuna prebentzio Tailerrak” eskaintzen dizkie DBHko ikasleei “Sasoia” enpresa eta Zornotzako Udalarekin elkarlanean. Ekimen horretan Zornotzako ikastetxe guztiek hartzen dute parte. GAUR/ATZO URRIAREN 6an ikasleek “kontsumo inkesta” bete behar izan dute. Ondoren, adituek, erantzunak baliatuz, Zornotzako egoeraren argazkia izango dute eta, ikasleekin batera, otsailean egingo diren tailerretan, kontsumo mota...\nDBHko ikasleak Euskal Jairako prestatzen\nUrriaren 16an, Zornotzako Euskal Jaia ospatuko da. Gure DBHko ikasleak egun horretarako dantzak prestatzen dabiltza. Guztiok ELKARLANEAN, elkarrekin GOZATUZ, gozatzen EUZKARAZ. Gora Zornotzako Euskal Jaia!!


PSORILAX SEO De Urgell erosi batetik 39€\nPsorilax SEO De Urgell\nKrema Psorilax batetik psoriasia erosi SEO De Urgell\nArrakastatsua izateko Psorilax SEO De Urgell, behar:\nOrain bakarrik gai izango Duzu eskuragarri ez dagoenean Psorilax 50% deskontua.\nNon erosi SEO De Urgell Psorilax\nOrdena formularioa, bete eremuak izena eta telefono zenbakia lortzeko eraginkorra krema psoriasia Psorilax SEO De Urgell prezio murriztua. Espero dei bat adviser at zure eskaera krema Psorilaxthe Arduraduna zurekin harremanetan jarriko da laster. Ordaintzeko agindua bakarrik jaso ondoren pakete SEO De Urgell.\nKrema psoriasia Psorilax berezia da, SEO De Urgell. Ez da, besterik gabe, laguntzen zenbatekoa murrizteko arazoa arlo, eta eramaten epe luzeko remission horretan gaixoaren da, ia-ia pertsona osasuntsu. Garrantzitsua ez ahaztu prebentzioa erabiliz Psorilax.\nNon erosi krema Psorilax SEO De Urgell\nEskuragarri ez dagoenean Psorilax akzioak SEO De Urgell (Espainia), eskaera-orria behar duzun emateko telefono zenbaki bat eta zure izena eta deitu ahal izango duzu, Manager for 1 ordu eta zehaztu zurekin ordena xehetasunak eta antolatu entrega Psorilax at. Ordainketa jaso ondoren, partzelaren batetik courier edo postetxean. Zehatza prezioa bidaltzen partzelaren Psorilax el correo arabera alda daiteke distantzia hiria Espainia, jakiteko prezioa aholkulari bat ezartzea ondoren , ordena krema Psorilax batetik psoriasia web-orri ofiziala.\nSpot da lehen sintoma psoriasia. Leku garrantzitsuena da sintoma hau da, diagnostikatu gaixotasun hau. Pomada psoriasia oso eraginkorra da tratamendua gaixotasun kroniko honek. Eta kentzeko orbanak, jo dezakezu folk erremedioak.\nOrdena SEO De Urgell Psorilax


Xabier Soubelet - 23 Sansi eta Landa- oroitzirriak\n23 Sansi eta Landa- oroitzirriak\nSansi ta Landa\nBaztanera orain dela hogeita hamar urte hurbiltzen zena laster ezagutzen zituen Sansi ta Landa,Elizondoko parrandero handienak.Biak bakarrik,beti bakarrik.Bat,Sansi,Elizondoko famili ezagun baten hirugarren semea,anaien arteko garage tallerrean lan egiten zuena,denek ezagutzen duten Sansiñena garageko semea.Txikitxoa,umoretsua,grazia ikaragarria zeukana,ausarta,ironikoa,neskak maite zituena,txikiteroa eta betirako donadoa,solteroa.Bigarrena,Landa ,bere laguna baino zaharragoa,herriko farmazia batean aspalditik lan egiten zuena, orain jubilatua dagoena,isil-isila,serioa,bainan beti Sansiren broma bat segitzeko beti prest zegoena eta txikitero ardozale amorratua.Beren laneko nagusiek inoiz ez zuten lortu astelehenetan lanera agertaraztea,nahiz eta urte luzaz ozenki esan.Azkenean etsitu ziren eta igandearen ondoko egunetan etxean gelditzeko baimena lortu zuen.\nBaztan guziak horien abenturak ezagutzen zituen,egunekoak nola gauekoak,asteburutan goizetik arratsera herriz herri eta tabernaz taberna ibiltzen baitziren,bromaka,irrika eta nola ez,tragoka.\nHainbeste ixtorio bizi izan dituzte gehiegi izango litzatekeela hemen denak kontatzea,ez ezagutzeagatik alde batetik,eta egiazki sobera izango liratekeelako.Asteburu oro istorio berri bat,eta ez nolanahikoa,ez,ez,herritar guztien gogoan zizelkaturik gelditzen ziren horietakoak.\nOrain,kontatzea merexi duten bi bitxikeri bururatzen zaizkit et hor doaz :Larunbata eta igande guztietan modu horretan ibiltzeak bortxaz poliziarekin xelebrekerietan sartzen zituen .\nBehin, Elizondotik Erratzura abiatu ziren,autoestopez beti bezala,eta han Salaberrian gosaldu ondotik,beste taberna guztietatik pasatu ziren Sidrerian bukatzeko,Martin eta Begoñaren ostatuan.Handik herriko ostatura bazkaltzera eta itzuli-mitzulika azkenean arrats aldera berriro Sidrerian bukatu,aski berotutak.Jendeari atsegin zitzaion haien herrian agertzea eta tabernetan haien inguruan irriz eta mirriz egotea, bikote xelebre harekin trago luze batzuk egiten.\nEgun hartan hamar pertsona edo bildu ziren mostradorearen inguruan,herriko zoinbat gizon,bertako komisariatik etorritako bi polizia « sekreta » gu gazteak eta oroitzen ez naizen beste baten bat.Jadanik berandu egin zen eta neguko bide ilunetan ibiltzea ez zuten gostuko.Denen artean solasean aritzen ari ginelarik,Sansiri ideia argitsu bat bururatu zitzaion,Landak berehala hartu zuena eta segitzeko prest zegoena,erderaz noski.\n-« Aizu Landa kotxea hartu beharko dugu etxera joateko,berandu baita. »\n-« Lasai lagun,oraindik badugu denbora goazen beste baso bat hartzera. »\n-« Ez,ez berandu dela eta kotxea hartu behar dugu ».\n-« Begira Sansi orain zu zauden moduan ez duzu kotxerik eramaten ahal etxeraino ».Herriko gizonen ezpainen artean irri maltzur batzuk agertzen hasi ziren.\n-« Baietz,ez dut arazorik,zenbat aldiz ez dugu kotxea hartu baldintza beretan,esan eh ?Zenbat aldiz eh? »\nEta bi poliziak harriturik….\n-« Bai bainan gaur beste egunetan baino mozkorrago zaude eta ..utzi,hobe dugu oinez joatea. »\n-Ezetz mutil,kotxea atean dugu eta ez dugu hemen utziko ez ?Martin,atera beste ardo batzuk !\n-« Sansi !esan zion Landak oihuka,ezazula gehiago edan otoi. »\nBeste trago bat atera zuten ,eta beste bat eta beste ordu bat iragan zen,autoa baietz,autoa ezetz.Azkenean berriro tinko hasi ziren :\n-« Ala,goazen etxera,gidatzeko ongi nagoela. »\n-« Ezetz,ezin duzula halako baldintzetan gidatu,ezetz ! »\nEta azkenean aski kostata bainan lortu zuten nahi zutena,hastapenetik Sansik pentsatu zuena eta besteak kusian segitu zuena :Bi poliziek elkar hizketan parte hartzea .\n-« Oiga,este señor tiene toda la razon,Vd no està en condiciones de llevar el coche,asi que no beba mas y haga el favor de hacerle caso ».esan zuen polizietatik batek.-Baldintza horietan berebilik ez hartzeko.\n-Zer txorradak dira horiek,nik kotxea hartuko dut eta kitto »\n-Mire señor a donde van Ustedes ?-Begira jaunak,noraino joaten zarete?\n-“Pues a Elizondo”, Elizondo zazpi kilometrotara baitzegoen.\n-« Bueno pues ya les llevo yo y mañana vienen a buscar el coche »-Nik eramanen zaituztet eta bihar otoaren bila heldu zarete,ados ?\nBaietz,ezetz,oihuka eta jendea irriz.Azkenean tabernatik atera eta poliziaren kotxean sartu Elizondora eraman zitzaten.\nHogei minuten buruan, poliziak berriro tabernan agertu ziren eta hizketan hasi,ez zituela mozkorturik bakarrik joaten uzten ahal ,istripu bat izan zezaketeela,hobe zutela bihar arte auto bertan uztea eta halako….\nEta batek esan zion : “ Bainan horiek autorik ez dute !”\nTaberna irri isilez bete zen, irri egiteko aroak ez baitziren,Franco,diktadura eta…\n-« Como que no tienen coche ? Si lo tienen aparcado ahi afuera ! »-Nola ez dutela berebilik ?Kanpoan omen daukate,ez?\n-Poliziak han gertatu zena gezur galanta bat baizik ez zela ohartu orduko,herritarrak banan banan lekutzen hasi ziren.\nBi poliziek ez zuen sinisten ahal ixtorio bitxi hori burutik buztanera asmatu zutela,xede bakar batekin,Elizondoraino ereman zitzaten.Hogoita hamar urteren buruan oraino ixtori hori kontatzen da,Erratzun,Elizondon eta Baztan guztian.Txalo !\nBigarrenak ere galtzerik ez du eta nahiz eta gertatu zena ez ikusi pertsonalki gau batez egin zutena hain irringarria izanez,izenik ez dauka.\nEgun horretan ere herri batetik itzultzen ziren bainan hontakoan Sansik garajetik hartu zuen kotxe batean .Hori diote bederen,tallerretik noizean behin bezero baten autoa hartu eta parrandetarako erabiltzen zutela.Dena den, egun hartan moxkor-moxkorturik etxerat itzultzen ziren,polliki-polliki,Sansi gidari.\nBaztanen alkoholemia kontrolak aspalditik hasi ziren eta guardia zibilak beti leku berdinetan egiten zituzten,gaur bezelaxe, baztandar guztien jakinean noski.Denei erreza egiten baitzaie bidexka bat hartzea eta kontroletatik aise ihes egitea .Bainan egun horretan ihesirik ez zen izan.Sansi emeki emeki eta Elbeteko maldaxka jesten ari zen autoa gidatzen ari zelarik,urrundik kontrola ikusi zuen eta kotxea bat-batean gelditu zuen.Kontrolatik hogeita hamar metro batetara zeudelarik eta gau beltz harek izkutatzen zituelarik,aurreko jarlekutik atera eta isil-isilik atzekoetan eseri ziren,aintzineko atea irekita utzirik.\nPentsa zibilen erreakzionea,bat-batekoa,harat hurbiltzea noski.Haien iduriko kontrolatik ihes egiteko asmoa zerakusken auto susmagarri hari hurbiltzea,ilunpetan geldirik baitzegoen, argiak pizturik,bide erdian gelditurik..\nPolliki-polliki bi guardia armatu haiek hurbiltzen hasi zitzaizkion eta kotxeraino bildurrez beterik iritsi zirenean gibeleko jarlekuetan bi gizon jarririk ikusi zituzten ,lasai- lasai haien zain.Berehala Elizondoko zibilek gure bi parrandazaleak ezagutu zituzten.\n-“Bainan zer ari zarete hor,zuen bietatik nork gidatzen zuen ?“oihuka!\n-“Gu?,bainan ez genuen gidatzen,ez dakit nun sartu den ere“, esan zuen Sansik ,-“kotxea gelditu eta pixa egitera atera da, hor nunbait egongo da!“\nBueno,bueno,gezurrik ez,nork gidatzen zuen?\nPixalaria noski ez zela agertu,gasolintegian zegoen kontroleraino ereman zituzten.Nori alkoholemi puzketa egin ez jakinez ,libre utzi zituzten,autoa han gelditu zen ,gidatzen ez zekitela esan omen baitzuten.\nZer okurrentzia ederra.Sansi eta Landarena. Txalo!


DSS2016 eta parte hartzea. Sarean zuloa - Jakin.eus\nEta ez dezagun gure burua engainatu. Ez bageunden jakinaren gainean, jakin nahi izan ez dugulako da. Kultur Hiriburutzak eragin kulturala –eta, beraz– sozioekonomikoa izango du datorren urtetik aurrera ere, eta ez Donostian soilik. 2016 Desokupatu mugimenduak gonbidatuta Euskal Herrian izan zen Manuel Delgado antropologo katalanak horrela laburbiltzen ditu hiriburutzaren ondorioak 2015eko maiatzean eginiko elkarrizketa batean: prozesu honen legatua hiri garestiago, esklusibo, eta, beraz, baztertzaileagoa izango da. Bistan da lotura giza eskubideekin, elkarbizitzarekin, elkartasunarekin, aniztasunarekin eta identitatearekin.\nHasieratik eman du zer pentsatua proiektuak, eta nabarmenak izan ditu zenbait arrakala. Baina, badirudi inaugurazioan hasi zela dena. Inaugurazioek horixe dute ona eta txarra. Donostiako Piratak Alderdi Ederren topa egiten ari ziren bitartean, azken prestaketa lanak kontrolatzen ari zen Hansel Cereza, Bartzelonako 1992ko Olinpiar Jokoetako eta 2004ko Kulturen Forumeko inaugurazio ekitaldien diseinatzailea. Handik ordu batzuetara, mingainak mizto, zabalik espero gabeko ahotan ere. 660.000 euro horretan xahutu izanaren zentzugabekeria. Alderdi emozionalari garrantzia emango zion ekitaldiak inor gutxi hunkitu izana (jakinda gurean Baga, Biga, Higa entzunda oilo-ipurdia jartzea erreflexu eraikia dela). Cereza(ren) ulertu ezina. Etorri dira adierazpenak, artikuluak, eta eztabaida; eta kritika egin dugu argien erabileraz, fokua argietan.\nAlde ederrekoa, Alderdi Ederren alfonbra urdin parodikoaren oinetan egindako herri-brindisa. Gutxi baitira, Piraten gisan, arreta produktutik haratago prozesuan jarri dutenak. Gorka Bereziartuak Argia-ko blogean idatzi duen bezala, ikuskizunaren beraren desegokitasuna «kontratazio-moduaren albo-kalte» gisa uler liteke; eta zentzu horretan, diskurtsoaren eta praktikaren arteko aldea da larria, Bereziartuaren ustez, ‘parte hartzea’ bezalako kontzeptuak aldarrikatzen dituztenengan.\nIzan ere, DSS2016k bere zutoihal bihurtu du hiritarren parte hartzearen kontzeptua (orain, parte hartzea kontzeptua baita). Hala, Cerezaren esanetara, mila lagun inguru aritu ziren inaugurazio ekitaldiko entseguetan parte hartzen eta 300 bat boluntario aritu ziren egunean bertan lanean. Eta boluntarioak biltzeko kanpainak aurrera darrai, urte osoan zehar antolatuko diren ekitaldietarako. Boluntarioak ez, ‘saregileak', DSS2016ren hiztegia erabiliz. Alta, lehen aipatutako Manuel Delgadok ekitaldi handi horiek publizitate operaziotzat ditu. «Spot erraldoi» horietan hiritarrek figurante papera besterik ez omen dute izaten, makroekitaldi bakoitzari tokian tokiko kolorea emateko. Txalaparta hotsak eta lasto fardoak ez direlako aski balio unibertsal abstraktuen jokerrari zentzua emateko.\nTranpa bera ikusten dut, maila txikiagoan –eta aldi berean asaldagarriagoan– urtarrilaren 7ko Argi-gerrilla ekintzan. Potentzia handiko linternak, 30 boluntario, eta aurrez planifikatutako argi eszenak Donostiako txoko jakinetan. DSS2016ko komunikazio taldearen arabera, «herritarrek espazio publikoak eraldatzeko duten ahalmenaren erakusle da guerrilla [sic] lighting ekintza, izan ere boluntarioen parte hartzea behar-beharrezkoa da ekimena aurrera eraman ahal izateko». Izan ere, kausazko lokailua. Are gehiago: «Argi-ekintza honekin, beren ingurunean ikusten eta atzematen dutenaren sortzaile bilakatzen dira herritarrak». Sortzaile. Eraldatzaile. Gerrilla. Ekintza. Ezin burutik kendu Maialen Lujanbiok urtarrilaren 13ko Sinadura-n mahai gainera ekarritako sinonimoen ekuazioa.\nBaina esanahien perbertsioaz akusazioak egiten ari naizen honetan, aitor dezadan: fede ona egon badago. Ezin pentsa liteke DSS2016ko proiektuan buru-belarri dabiltzan emakume eta gizon horiek guztiak kultura hegemonikoaren erreprodukziorako engainu baten alde ari direnik. Asmo on horien aterkipean proiektu eder askoak sortu dira, eta garatuko dira. Eta proiektua kritikatzen dugun askok dugu hanka bat lokatzetan, DSS2016k zuzenean edo zeharka finantzatzen duen egitasmoren batean parte hartzen dugulako. Parte hartzeak hori baitu. Sistema baten parte bihurtzen dela bat. Kontua da zein sistema motatan gauden, eta sistema horretan zein rol jokatzen dugun.\nBertso Eguna. Feminismotik sarea josten\nSare guztiak ez baitira berdinak. Ezta parte hartze guztiak ere. Azken aldian badirudi parte hartzeak berak bermatzen duela ekimen baten eraldatzailetasuna. Baina, parte hartze sare guztiak ez daude eraldaketarako diseinatuta. Sistemak norbere lekuari egozten dion funtzioak, balioek, estatusak eta norbere jarrerak definitzen dute (besteak beste) norbere agentzia maila. Eraldaketarik nahi ez duenak ederki babestuko du proiektuaren muina parte hartzaile soilen ekintzailetasunetik. Enara Garciak, DSS2016ko parte-hartze arduradunak, azpimarratu duenez, «laguntzaileek berebiziko lana egiten dute. Haiek gabe proiektuak aurrera egin ahal izango luke, baina, ez litzateke berdina izango». Garciaren hitzetan, «boluntarioak ez daude ezein langileren ordez. Are gehiago, uneoro izango dute kontratupeko profesionalen laguntza». Ezin izan dut Bertsozale Elkarteaz gogoratzea saihestu.\nBeñat Gaztelumendik Argia-n argitaraturiko elkarrizketan dioen gisan, askotan saldu dute eta dugu Bertsozale Elkartea eredugarritzat, eta horrek ez nau oso eroso sentiarazten. Baina, ezin da ukatu bertsolaritzak jakin badu tokian tokiko eta unean uneko egoerara egokitzen gure kultur eta gizarte ekosistematxoan (eta ez naiz esaldi honetako «gure» definitzen ahaleginduko), musu-trukeko lanagatik izan dela hein handienean, zorionez. Baina, urtarrilaren 21ean Euskaltzaleen Topaguneak antolatutako jardunaldietan agerian geratu zenez, badugu oraindik zer ikasia autoeraketaz eta ahalduntzeaz.\nFeminismotik hartuta ekarri dugu ‘ahalduntzea’ gurera. Eta horretaz ere aspalditxotik ari da talde-gogoeta eraikitzen bertsolaritzaren inguruan, berriz ere, bertsolaritzaren mugimendua genero kontuetan eredugarri ikusteraino, barrutik zein kanpotik. Lujanbio txapeldun, Uxue Alberdi eta Ainhoa Agirreazaldegi diskurtsoaren bide-urratzaile, emakume bertsolari talde saretu bat eta Elkartean bertan genero batzordea. Eta egindako bidearen erakusle, genero-gaiak ardatz izan zituen 2014ko bertso egun polemikoa.\nPasa dira bi urte, eta urtarrilaren 30ean izan berri da 2016ko bertso eguna, eta aurtengoak ere eman du zeresana. Goizean saio musikatua izan zen Kursaal pareko taberna batean, eta arratsaldean ekitaldi nagusia Kursaalean. Hala, arratsaldeko saio osteko lehen tragoa hartzen ari ginela iritsi zen komentario –jo dezagun– anonimoa. «Saioa polita; egia esan urtero izaten da polita. Generoari buruzko hura izan ezik». Orduantxe esaten ari ginen saioa ez zitzaigula gustatu, eta genero ikuspegiari dagokionez, hutsune nabarmenak izan zituela. Bertsofeminaziak, kontzeptu gisa.\nAipatuko nuke arratsaldeko saioan, hots, ekitaldi nagusian, nabarmena izan zela emakume ‘kupoa’ bete nahia, eta aurten ere ez genuela bi emakumeren artean osatutako saiorik aditu ahal izan. Esan behar dut gai irekiak ere egon zirela, bi gizon bikote eta guraso paperean, esaterako, eta gero eta erosoagoak ari direla bilakatzen horrelakoak (bertsolariek ez zuten sentitu ‘ama nor zen’ zehazteko beharrik). Rol estereotipatuak makina bat izan ziren, ordea (esaterako, jubilatu motak aipatzerakoan, beste askoren artean ageri zitzaizkigun haurrak zaintzen zituen emakumea, batetik, eta «oraindik lanean» ziharduen gizon igeltseroa, bestetik). Goizeko saioan, aldiz, oso agerikoa izan zen genero ikuspegiaren lanketa, kupotik haratago. Estitxu Eizagirrek gidatutako saioan Ane Labaka, Maialen Lujanbio, Beñat Gaztelumendi, Miren Amuriza, Nerea Elustondo eta Rosi Lazkano aritu ziren kantuan, eta Idurre Eskisabelen testuek ederki jantzi zuten bertsolarien jarduna. Esango nuke arratsaldekoa baino dezentez saio gustagarriagoa izan zela –ikuspuntu ez bertsofeminazi batetik ere–. Arratsaldekoaren aldean xumeagoa, intimoagoa, eta merkeagoa. Hori ere ez da kasualitatea.\nJoshua Fishman eta Angela Davis (oh, Angela gurea) koktel-ontzian sartuz, iruditzen zait ‘genero arnasguneak’ sortzen ari direla bertsolaritzan ere, baina oraindik ez diotela sistema osoari (batzuek) nahi adina eragiten. Denbora behar dela esango dit batek. Gogoa behar dela beste batek. Eta biek izango dute arrazoi.\nMaskaradak, buhaminak eta ikusezintasuna\nParte hartzea, jarraitutasuna eta berrikuntza. Zuberoan badakite zerbait horretaz. Aurtengo maskaradak (ere) horren adibide. Euskal Kultur Erakundearen hitzetan, «Xiberutarrak bizitzeko kostaldera joatearekin gelditu baldin baziren ere, berriki berriz bizi-bizi hasi dira, tradizioa eta modernismoa nahasten jakin duten tokiko jendeei esker». Aurten sohütarrek (gehienbat Hoki baserri-auzoko euskal hiztunek) eskainiko dituzte maskaradak, hamahiru urte eta gero, berriz. 2003an eman zituzten azken aldiz, eta orduko kherestua da maskarada hauetako bi errejentetako bat (hots, bi gizonetako bat). Belaunaldi berri bati egokitu zaio lekukoa hartzea oraingoan, eta 38 lagun ibiliko dira, urtarrilean hasi eta apirilera arte, ohiturak eta aldaketak gorpuzten.\nBeti berdintsuak diruditen arren, maskaradetako berrikuntzak esanguratsuak izan ohi dira urte batetik bestera, maskaradek inauterien funtzio soziala betetzen segitzen duten heinean, eraldaketarako eragile ere badirelako. Aurten, adibidez, ez da jaunaren ezpata zorroztuko duen xorrotxik. Horien ordezko, bi artzain izanen dira. Emakumeak biak. Eta artzainek eta artaldeak osatuko dute maskarada hauetako buhame taldea edo, Allande Sokarrosek definitu gisan, Buhamina taldea. Izan ere, denak emakumeak dira, eta horietako baten peredikuak kutsu feminista ere ba omen du (ez gaitezen asalda: «maskaraden moldean, bromaz josia», beti ere). Are gehiago: neskak gehiengoa dira aurten parte hartzaileen artean. Sokarrosen artikuluan atentzioa eman didana, ordea, lerro-burua da. Testuan zehar argi ageri bada ere aurtengo aldaketa nagusietako bat emakumeen presentziaren eta rolaren ingurukoa dela –esan beharrik ez da Zuberoan ere espazio publikoa ez dela bereziki emakumeen esparrua izan, inauterietan ere–, horratx, lerro-burua: «Gaztetasuna eta berezitasuna». Ikusezintasuna, bi zentzutan. Ai, Angela, pasa zaitez Oskixeko gainetik ere.\nEz baita erraza. Terminologia modernoa erabiliz, lurra prestatu egin behar da goldea –eta ez arrabola– pasatzeko. Generoaren eta parte hartze esanguratsuaren gaiek gogoeta eskatzen dute gugandik. Baina, onar dezagun: zer egingo genuke horrelako buru-lanik gabe? 2016 honek plazaratzen dituen zalantzetatik abiatuz berriak sortuko zaizkigu, zorionez. Lujanbiok bertso-eguneko agurrean bota zuen gisan, dudak ditugunez bizirik gaude. Pena metonimiko bakarra, hausnarketa-lagun izan ohi dugun kafea garestiago ordainduko dugula aurten.


Carlos Urkijo: “Bakarrik bizkaitarren % 4,32 da Athleticzalea” – Igorre sarean\nCarlos Urkijo: “Bakarrik bizkaitarren % 4,32 da Athleticzalea”\nigorresarean\tPARANOIAK\t 2014/06/10 1 Minute\nBeti pentsatu dogu Bizkaitar gehien-gehienak, danak ez esatearren, Athletic taldeko jarraitzaile sutsua zala. Orain, barriz, badakigu erratuta egon garela beti; hobeto esanda, ziria sartu deuskuela “nacionalistek” Batasuna- ETAren estrategiari men eginez.\nLehenengo erakutsi euskun Espainiako Erresumako Virreyak, gure bandera 1936an militar golpistek erabili ebenaren aldaera bat dala, eta aldaketatxo hori eginez demokratikoa bihurtu zala. Txunda txunda bezala, militrontxo horien eserkia izatetik, erresuma askearen doinua bihurtu zana. Gero ikasi genuen Arnaldoren andraren okina etakidea dala, per se. Danok izan gaitezkela etakideak eguneko edozein ordutan. Ni, zuek, Pello Urizar, Andoni Ortuzar, eta, Gemma Zabaleta be…\nZenbat irakaspen eskertu behar jakozan peperoari. Oraintsu ikasi dogu Arabako, Gipuzkoako Bizkaiako biztanleen %90 erabakitzeko eskubidearen aurkaa dagoela. Gure Virreytxok esan dau euskal hiru herrialde horietako herritarren %10 “bakarrik” joan zala domekan burutu zan Giza Kate erraldoira. Hara, ba!\nKalkulagailua atera dau osterabe gizonak, eta honako kalkulua egin dau.San Mames barrian 50.000 lagun sar daitezke, eta Bizkaian 1.160.000 lagun bizi dira; beraz bizkaitar guztien % 4,32 besterik ez da joango Athletic ikustera; beraz, etxean, edo kalean, edo tabernetatik gelditzen diren gainontzeko 1.110.000 bizkaitarrek paso egiten dabe talde zurigorriz.\nEskerrak Doncarlos dekogula, bestela… Aurreko domeka, ekainak 8, Espainiako erresumako armadaren eguna izan zan. Zenbat herritar joan ziren desfile militarra ikustera? Zer ehunekoa Espainiako Erresumeko biztanle guztietatik?… Gainontzeko danak armadaren aurkakoak dira…\nHorrela jarraituz gero, Europara eroango dabe hurrengo batean. Hala bedi.\nPrevious Post Domeka goizean gertaturiko iskanbilak salatzeko konzentrazioa, gaur 20:00etan Igorreko Kultur Etxean\nNext Post Erasoen kontrako kontzentrazinoa deitu eban astelehenean Jai Batzordeak


La Habana hirian sortu zen 1912 urtean,\nbaina Buenos Aires aldean erbesteraturik bizi izan zen\n1946 eta 1958 urteen artean. Gero, sorlekura itzulirik,\niraultzak homosexualitatea ametitzen ez zuen garaian,\nproblemak izan zituen 1979 urtean hil arte.\nBere ipuinetako umorismoa aluzinantea,\nangustiatua eta ironikoa da.\nLO EGIN EZINEAN\nGoiz oheratu da gizona. Ezin du loak hartu. Itzulika ari da ohean behin eta berriro. IzAra artean endredatzen da. Irakurri egiten du alditxo batez. Berriro itzali du argia. Baina lorik egin ezin. Goizaldeko hiruretan jaiki da. Alboko laguna esnatu denean, lorik ezin duela egin aitortu dio lagunari. Aholkua eskatu du. Paseatzeko gomendatu dio lagunak, ea horrela apur bat nekatzen den. Gero ezki ura edan eta argia itzal dezala. Horixe egin du, baina hala ere ezin du lorik egin. Berriro jaiki da. Oraingoan medikuagana doa. Beti bezala, medikua berritsua da, baina gizona ez du loak hartzen. Goizeko seietan errebolberra kargatu eta tiro bat desarratu du bere buruan. Hil egin da gizona, baina ez du loak hartu ahal izan. Lo egin ezina arras iraunkorra baita.\nHaur garenean, infernua ez da deabruaren izena besterik gure gurasoen ezpainetan. Gero ideia hori konplikatu egiten da, eta orduan ohean iraultzen gara, adoleszentziako ordu amaigabeetan, erretzen gaituzten sugarrak —imajinazioaren sugarrak!— itzali nahian. Geroago, gure aurpegiek deabruaren antza hartzen ari direlako, geure burua ispiluetan begiratzen dugunean, infernuaren ideia bildur intelektual bat bihurtzen da, eta hainbesteko angustia horretatik ihes egiteko bera deskubritzea besterik ezin dugu egin. Zahartzaroan, infernua hurbilegi dago eta kalte derrigorrezkotzat onartzen dugu, eta antsia ere erakusten dugu infernua sufritzeagatik. Geroago oraindik (eta su artean gaude jadanik), erretzen ari garelarik lekura agian egoki gintezkeela otutzen zaigu. Mila urte iraganda, ea oraindik ere sufritzen dugun galdetzen digu deabru batek, momenturako aurpegi bat erakutsiaz. Errutinaren aldea sofrimenduarena baino askozaz handiagoa dela erantzuten diogu. Azken batean, infernutik irten gaitezkeen eguna ailegatzen da, baina inondik ere ez dugula irtengo erantzuten dugu; ezen, nork uzten du ohitura maite bat?\nHerrenak, herrenak izan arren, joan-etorrian ibiltzen dira kaleetan. Muleta bakarreko herrenak daude, eta muleta biko herrenak, baina ez batzuek ez besteek ez dute lortzen gauza handirik, jendeak albotik pasatzean ia oharkabean besterik ez die begiratzen. Interesgarriagoak lirateke jendearentzat bandatan elkartu eta bakoitza bere zango galdua erreklamatzen hasiko balira. Baina ez, herrenari ez zaio beste herrenen laguntza gustatzen; itsuak, alderantziz, elkarrekin ibiltzen dira, beren makilekin zarata eginez...\nHala ere, herrentasunari dagokion bakardade eta lotsa horri amore eman ordez, duela guti elkar kausitzeko punduan egon ziren herren bi.\nHerren hauetarik batek (eskuineko zangoa baitzuen herrena) bere zango onarentzat behar zuen zapata bat erosi, eta zapateria aurrean geratzea erabaki zuen —diskrezioarekin, noski— ea ezkerreko zangotiko herrenen bat eskuineko oinetako bila ailegatzen zen.\nBere arrazonamendua miresgarria zen: Zertarako erosi bi zapata bat aski bazitzaion? Eman dezagun bi zapatok 2.000 pezeta balio dutela: Zergatik galdu diru horren erdia modu tontoan? Argi dago herrenek logika zehatz bat dutela.\nAlabaina, bizitza ez da dirudien bezain singlea. Horixe gertatu zen. Berak hainbesteko espero zuen beste herren horrek ere ideia berbera ukan zuen, baina, ostera, beste zapateria bat aukeratu zuen itxaroteko.\nHori da hori kemena. Urteak iragaiten ziren, zorioneko enkontrua ez zen sekula suertatzen, baina ez ziren horregatik etsitzen. Jendeak, eskena odoltsu eta izugarrientzat besterik ez baitu imajinaziorik, herrenok espia internazionalak zirela imajinatu zuen, baina haien zapatak malenkoniaz begiratzen zituzten soilik eta inork ere ez zituen poliziara denuntziatu.\nHala ere, beren bizitzetan ez da guzia halabehar eta drama. Halako egun batez, andere herren bi (ez abariziagatik, baizik eta ekonomia makalagatik) gure herren gizonezko bien ideia berbera ukan zuten eta, zorionak hala nahirik, gure istorioko herrenak urterik urte zeuden zapaterien aurrera etorri ziren.\nHerren gizonezkoek, hasieran, indiferentzia nabarmenez begiratu zieten. Andere zapatak gizonezkoen zapatekin ezkondu ezin badaitezke, zertara zetozen hara anderezko herren haiek? Ezen anderezko herren bat gizonezko herren baten alboan egotea edozein lekutan da logikoa, salbu eta zapaterian.\nBaina ar emeen arteko indar erakarlea fuertea da.\nEgun batez, finean, andere gizon herrenek amoroski begiratu zioten elkarri, eta beren muletatan sostengatuaz besarkatu ziren, elkarren bihotz taupadak entzuteko.


Angelu triedro - Wikipedia, entziklopedia askea.\nHiru zuzen ez-planokidek puntu batean elkar ebakitzean sortutako hiru planoek mugatzen dituzten zortzi espazio-zatietako bakoitza. Normalean hiru zuzenerdi hartzen dira erreferentziatzat, eta hartara bi eremu espazial besterik ez da definitzen\nFrontoia triedro hiruangeluzuzena da.\nAngelu triedroa edo triedroa hiru zuzenerdi ez-planokidek erpina deituriko puntu batean jatorri bera dutenean sortutako planoek mugatzen duten espazio-zatia da. Hiru angelu diedro eta hiru angelu lau eratzen dira.\nTriedroaren angelu lauak eta diedroak ezaugarri hauek dituzteː\nAngelu triedroan, bi angelu lauren batura hirugarrena baino handiagoa da.\nAngelu poliedroaren angelu lauen batura 360° baino txikiagoa da.\nHiru diedroen batura 180 º baino hadiagoa eta 540° baino txikiagoa da.\nTriedroaren eta bere erpinean zentraturiko gainazal esferikoaren ebakidura triangelu esferikoa da: triangeluaren aldeak a, b, c, zirkunferentzia maximoko arkuak dira; zirkunferentzia horren neurriak bat datoz horiek dagozkien triedroaren aurpegietakoekin. Triangeluaren angeluak dagokion triedroaren diedroak dira.\nSistema koordenatu kartesiarra triedro hiruangeluzuzena da.\nAngelu triedroak bat, bi, edo hiru angelu zuzen izan ahal ditu; kasu horretan, angelu triedro angeluzuzena, biangeluzuzena edo hiruangeluzuzena deitzen da, hurrenez hurren. Triedro hiruangeluzuzenak hiru diedro zuzenak ditu, hau da, hiru plano elkarrekiko zutez osatuta dago. Bere ertzak hiru zuzenerdi elkarrekiko zutak dira, eta, beraz, aldeetako ebakidurak angelu zuzenak dira. Dagokion triangelu esferikoak hiru aldeak eta hiru angeluak 90°koak dauzka.\nAzken aldaketa 24 abendua 2019(e)an, 01:09(e)tan


Mesozoa - Wikipedia, entziklopedia askea.\n(«Mesozoo» orritik birbideratua)\nOrthonectida emeak: forma laua ezkerrean eta zilindrikoa eskubian. Brockhaus eta Efronen Hiztegi Entziklopedikoko ilustrazioa\nMesozoa animalia ornogabe itsastar talde oso ezezagun bat da. Txikiak dira eta ar itxurako parasito gisa jokatzen dute. Oraindik ez dakigu degeneratutako Platyhelminthesak diren edo benetako animalia basalak. Normalki animalia txiki hauek kanpoko mintza bat dute, somatodermoa, zelula ziliodunekin birsorketa-zelulak inguratzen. Orain dela hamarkada batzuk filum gisa sailkatzen ziren, hala ere egindako ikerketa filogenetikoek esaten dute polifiletikoak direla, hau da, gutxienez harreman hurbilik ez duten bi taldek osatzen dutela.\nHori dela eta azken urteotan Mesozoa izena modu informalean erabiltzen da, taxoi formal bat baino gehiago. Lan batzuetan Agnotozoa azpierreinuko filum bakartzat sailkatzen dute eta Wikispeciesen Protistaren barruan.\nXIX. mendean hemen sartzen ziren inbaginaziorik ez zuten animalia ezagun guztiak.


Noilhan - Wikipedia, entziklopedia askea.\nKantonamendu canton of Samatan\n43°32′07″N 0°55′57″E / 43.5353°N 0.9325°E / 43.5353; 0.9325Koordenatuak: 43°32′07″N 0°55′57″E / 43.5353°N 0.9325°E / 43.5353; 0.9325\nSamatan, Bézéril, Castillon-Savès, Cazaux-Savès, Frégouville, Labastide-Savès eta Lahas\n180 (%48.1) 195 (%52.1)\nNoilhan (frantsesez eta ofizialki: Noilhan) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 368 biztanle zituen.\n2007an Noilhan udalerrian erroldatutako biztanleak 300 ziren. Familiak 113 ziren, horien artean 23 pertsona bakarrekoak ziren (23 bakarrik bizi ziren emakumeak eta 23 bakarrik bizi ziren emakumeak), 51 seme-alabarik gabeko familiak ziren, 31 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 138 etxebizitza zeuden, 122 familiaren etxebizitza nagusia ziren, 10 bigarren erresidentzia ziren eta 6 hutsik zeuden. 134 etxeak ziren eta 2 apartamentuak ziren. 122 etxebizitza nagusietatik 108 bere jabearen bizilekua ziren, 12 alokairuan okupaturik zeuden eta 3 doan lagata zeuden; 1ek gela bat zuen, 10 etxek bi zituzten, 15 etxek hiru zituzten, 40 etxek lau zituzten eta 57 etxek bost zituzten. 98 etxek euren parking plaza propioa zuten azpian. 39 etxetan ibilgailu bat zegoen eta 74 etxetan bat baino gehiago zituzten.\nNoilhan udalerriko biztanleria-piramidea 2009an .\n2007an lan egiteko adina zuten pertsonak 186 ziren, horien artean 138 aktiboak ziren eta 48 inaktiboak ziren. 138 pertsona aktiboetatik 132 lanean zeuden (72 gizon eta 60 emakume) eta 6 langabezian zeuden (1 gizon eta 5 emakume). 48 pertsona inaktiboetatik 22 erretiraturik zeuden, 12 ikasten zeuden eta 14 "bestelako inaktibo" gisa sailkaturik zeuden.\n2009an Noilhan udalerrian 123 unitate fiskal zeuden, 302,5 pertsonek osaturik. Pertsona bakoitzeko diru-sarrera fiskalaren mediana urteko 18.456 euro zen.\n2007an zeuden 13 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 3 garraio enpresak ziren, 3 informazio eta komunikazio enpresak ziren, 1 higiezinen enpresa zen eta 2 zerbitzu enpresak ziren.\n2000. urtean Noilhan udalerrian 34 nekazaritza-ustiategi zeuden, 1.702 hektarea erabiltzen.\nLahas (3,9 km)\nCazaux-Savès (4,1 km)\nLabastide-Savès (4,4 km)\nBézéril (4,5 km)\nSamatan (4,8 km)\nCastillon-Savès (5,7 km)\nBNF: 152558835 (data)\nOrriaren azken aldaketa: 26 martxoa 2021, 08:24.


Andoain San Juanak 2019 | ongietorrieskolara\nHome Activities Andoain San Juanak 2019\nAndoaingo Sanjuanetako jai egitarauaren barruan, artisautza eta janari azoka ospatu zen Goikoplazan. Ongi Etorri eskolarak MUNDUKO ZAPOREAK antolatu zuen. Proiektuan parte hartzen ari diren familia euskaldunak zein jatorria beste herrialde batean dutenak haien jatorrizko herrialdeko jakiak prestatu eta eskeini zituzten.\nSenegal, Mexiko, Errumania, Honduras ,Argelia eta Euskal Herriko jakiak dastatzeko aukera izan genuen. Postuetara gerturatu ziren pertsonek Andoain osatzen duten kulturak piskat gehiago ezagutu zituzten, goiz atsegin bat pasa zutelarik. Nahasketa, elkar ezagutza eta kulturen gerturatzearako gunea izan zen Goikoplaza ekainaren 24ean.\nSubizi Gaua in Egia 2019